title: Id-Direttiva tal-Kummissjoni 94/14/EC tad-29 ta'Marzu 1994 li temenda s-Seba' Direttiva 76/372/KEE li tistabbilixxi metodi tal-Komunità għall-analiżi tal-kontroll uffiċjali ta' l-għalf

text:
Avviż Legali Importanti

|

31994L0014

Official Journal L 094 , 13/04/1994 P. 0030 - 0031

		Id-Direttiva tal-Kummissjoni 94/14/ECtad-29 ta'Marzu 1994li temenda s-Seba' Direttiva 76/372/KEE li tistabbilixxi metodi tal-Komunità għall-analiżi tal-kontroll uffiċjali ta' l-għalfIL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropeja,Wara li kkunsidrat id-Direttiva tal-Kunsill 70/373/KEE ta' l-20 ta' Lulju 1970 dwar l-introduzzjoni ta' metodi tal-Komunità għall-ikkampjonar u l-analiżi tal-kontroll uffiċjali ta' l-għalf [1], kif l-aħħar emendata bir-Regolament (KEE) Nru 3768/85 [2] u b'mod partikolari l-Artikolu 2 tiegħu,Billi s-Seba' Direttiva tal-Kummissjoni 76/372/KEE [3], kif l-aħħar emendata bid-Direttiva 92/95/KEE [4], tippreskrivi l-metodi li għandhom jintużaw biex jiġi stabbilit l-aflatoxin B1;Billi huwa meħtieġ li jerġa' jiġi rivedut il-metodu tad-doża wżat fil-preżent, biex tiġi dikjarata b'mod eżatt il-proċedura ta' operazzjoni għat-tħejjija tal-kampjun u biex jiġu definiti r-regoli għall-espressjoni tar-riżultati;Billi l-miżuri li għalihom tipprovdi din id-Deċiżjoni huma skond l-opinjoni tal-Kumitat Permanenti dwar l-Għalf,ADDOTTAT DIN ID-DIRETTIVA:Artikolu 1L-Anness li jinsab mad-Direttiva 76/372/EC huwa emendat kif muri fl-Anness:Artikolu 2L-Istati Membri għandhom iġibu fis-seħħ il-liġijiet, ir-regolamenti u d-dispożizzjonijiet amministrattivi meħtieġa għall-konformità ma' din id-Direttiva, sa mhux aktar tard minn sena mid-data tad-dħul tagħha fis-seħħ. Għandhom javżaw minnufih b'dan lill-Kummissjoni.Fejn l-Istati Membri jaddottaw dawn id-dispożizzjonijiet, għandu jkun fihom referenza għal din id-Direttiva jew għandhom ikunu akkumpanjati b'dik ir-referenza fl-okkażjoni tal-pubblikazzjoni uffiċċjali tagħhom. Il-proċedura għal dik ir-referenza għandha tiġi addottata mill-Istati Membri.Artikolu 3Din id-Direttiva għandha tidħol fis-seħħ fl-20 jum li jiġi wara dak li fih tiġi ppublikata fil-Ġurnal Uffiċċjali tal-Komunitajiet Ewropej.Artikolu 4Din id-Direttiva hija indirizzata lill-Istati Membri.Magħmul fi Brussel, fid-29 ta' Marzu 1994.Għall-KummissjoniRené SteichenMembru tal-Kummissjoni[1] ĠU L 170, tat-3.8.1970, p. 2.[2] ĠU L 362, tal-31.12.1985, p. 8.[3] ĠU L 102, tal-15.4.1976, p. 8.[4] ĠU L 327, tat-13.11.1992, p. 54.--------------------------------------------------L-ANNESSIt-Taqsima Ċ ta' l-Anness li jinsab mad-Direttiva 76/372/KEE hija mibdula b'dan li ġej:"Ċ. Osservazzjonijiet li jikkonċernaw il-Metodi A u B1. Tneħħija ta' xaħamKampjuni li jkun fihom aktar minn 5 % ta' xaħmijiet għandu jitneħħilhom ix-xaħam b'pitrolju ħafif (bp 40 to 60 °C) wara l-preparazzjonijiet indikati fil-5.1.F'dawk il-każijiet, r-riżultati analitiċi għandhom jiġi espressi f'termini tal-piż tal-kampjun bix-xaħam mhux imneħħi.2. Reproduċibilita tar-riżultati għall-Metodu AIr-riproduċibilità tar-riżultati, jiġifieri il-varjazzjoni bejn ir-riżultati miksuba minn żewġ laboratorji jew aktar fuq l-istess kampjun tkun ġiet stmata bħala:± 50 % tal-valur medju tal-valuri medji ta' aflatoxin B, minn 10 u sa 20 µg/kg;± 10 µg/kg tal-valur medju għall-valuri medji akbar minn 20 sa 50 µg/kg;± 20 % tal-valur medju għall-valuri medjiss "l fuq minn 50 µg/kg"."--------------------------------------------------


title: Direttiva tal-Kummissjoni 2010/39/UE tat- 22 ta’ Ġunju 2010 li temenda l-Anness I tad-Direttiva tal-Kunsill 91/414/KEE fir-rigward tad-dispożizzjonijiet speċifiċi marbutin mas-sustanzi attivi l-clofentezine, id-diflubenzuron, il-lenacil, l-oxadiazon, il-picloram u l-pyriproxyfen  (Test b’relevanza għaż-ŻEE )

text:
               23.6.2010

               MT

               Il-Ġurnal Uffiċjali tal-Unjoni Ewropea

               L 156/7

         DIRETTIVA TAL-KUMMISSJONI 2010/39/UE
   tat-22 ta’ Ġunju 2010
   li temenda l-Anness I tad-Direttiva tal-Kunsill 91/414/KEE fir-rigward tad-dispożizzjonijiet speċifiċi marbutin mas-sustanzi attivi l-clofentezine, id-diflubenzuron, il-lenacil, l-oxadiazon, il-picloram u l-pyriproxyfen
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 91/414/KEE tal-15 ta’ Lulju 1991 li tikkonċerna t-tqegħid fis-suq ta’ prodotti għall-protezzjoni tal-pjanti (1), u b’mod partikolari l-Artikolu 6(1) tagħha,
   Billi:

               (1)

               Is-sustanzi attivi l-clofentezine, id-diflubenzuron, il-lenacil, l-oxadiazon, il-picloram u l-pyriproxyfen ġew inklużi fl-Anness I tad-Direttiva 91/414/KEE bid-Direttiva 2008/69/KE (2) b’konformità mal-proċedura stipulata fl-Artikolu 11b tar-Regolament tal-Kummissjoni (KE) Nru 1490/2002 (3).

               (2)

               B’konformità mal-Artikolu 12a tar-Regolament (KE) Nru 1490/2002, l-EFSA ppreżentat il-konklużjonijiet tar-reviżjoni inter pares għall-clofentezine (4) fl-4 ta’ Ġunju 2009, għad-diflubenzuron (5) fis-16 ta’ Lulju 2009, għal-lenacil (6) fil-25 ta’ Settembru 2009, għall-oxadiazon (7) u għall-picloram (8) fis-26 ta’ Novembru 2009 u għall-pyriproxyfen (9) fil-21 ta’ Lulju 2009. Dawn il-konklużjonijiet ġew riveduti mill-Istati Membri u mill-Kummissjoni fi ħdan il-Kumitat Permanenti dwar il-Katina Alimentari u s-Saħħa tal-Annimali u ffinalizzati fil-11 ta’ Mejju 2010 fil-format tar-rapporti ta’ reviżjoni tal-Kummissjoni għall-clofentezine, għal-lenacil, għall-oxadiazon, għall-picloram u għall-pyriproxyfen.

               (3)

               Meta jitqiesu l-konklużjonijiet tal-EFSA, huwa kkonfermat li l-prodotti għall-ħarsien tal-pjanti li fihom il-clofentezine, id-diflubenzuron, il-lenacil, l-oxadiazon, il-picloram jew il-pyriproxyfen huwa mistenni li jissodisfaw, b’mod ġenerali, ir-rekwiżiti stipulati fl-Artikolu 5(1)(a) u (b) tad-Direttiva 91/414/KEE, partikolarment fir-rigward tal-użi li ġew eżaminati u ddettaljati fir-rapporti ta’ reviżjoni tal-Kummissjoni.

               (4)

               Fil-każ ta’ ċerti sustanzi jeħtieġ li jkunu inklużi dispożizzjonijiet speċifiċi li jeżiġu li meta l-Istati Membri jkunu qegħdin jawtorizzaw dawn is-sustanzi, jieħdu ħsieb partikolari ta’ ċerti punti jew jiżguraw li jittieħdu miżuri xierqa biex jittaffew ir-riskji.

               (5)

               Bla ħsara għall-konklużjonijiet imsemmija fil-premessa 3, huwa xieraq li jinkiseb iktar tagħrif dwar ċerti punti speċifiċi. L-Artikolu 6(1) tad-Direttiva 91/414/KE jistipula li l-inklużjoni ta’ sustanza fl-Anness I ma’ dik id-Direttiva tista’ tkun soġġetta għal kundizzjonijiet. Fir-rigward tal-clofentezine huwa xieraq li n-notifikant ikun mistenni jwettaq programm ta’ sorveljanza li jistma l-potenzjal ta’ kemm tinġarr fl-atmosfera din is-sustanza u jistma r-riskji ambjentali marbutin ma’ dan. Barra minn hekk, in-notifikant għandu wkoll iressaq studji konfermattivi dwar ir-riskji tossikoloġiċi u ambjentali tal-metaboliti tal-clofentezine.

               (6)

               Fir-rigward tad-diflubenzuron, huwa xieraq li jkun meħtieġ li n-notifikant iressaq id-dejta konfermattiva dwar ir-rilevanza tossikoloġika potenzjali tal-impurità u l-metabolit 4-chloroaniline (PCA).

               (7)

               Fir-rigward tal-lenacil, huwa xieraq li jkun meħtieġ li n-notifikant jippreżenta iżjed tagħrif dwar ċerti metaboliti tal-ħamrija li nstabu fl-istudji tal-lysimeter u jippreżenta d-dejta konfermattiva dwar l-uċuħ rotazzjonali li tinkludi xi effetti fitotossiċi li jista’ jkun hemm. Jekk deċiżjoni dwar il-klassifika tal-lenacil skont id-Direttiva tal-Kunsill 67/548/KEE (10) tidentifika l-ħtieġa għal aktar tagħrif dwar ir-rilevanza ta’ ċerti metaboliti, l-Istati Membri kkonċernati għandhom jitolbu li dan it-tagħrif jiġi ppreżentat.

               (8)

               Huwa xieraq, rigward l-oxadiazon, li n-notifikant ikun meħtieġ li jippreżenta iżjed tagħrif dwar ir-rilevanza tossikoloġika potenzjali ta’ impurità fl-ispeċifikazzjoni teknoloġika proposta u dwar l-okkorrenza ta’ metabolit fl-uċuħ ewlenin u fl-uċuħ rotazzjonali. Barra minn hekk, in-notifikant għandu jkun meħtieġ li jressaq studju tal-metaboliżmu dwar l-annimali li jixtarru u tagħrif dwar testijiet addizzjonali fuq l-uċuħ rotazzjonali u dwar ir-riskju għall-għasafar u l-mammali li jieklu l-ħniex u dwar ir-riskju għall-ħut fuq medda twila ta’ żmien.

               (9)

               Huwa xieraq fir-rigward tal-picloram li n-notifikant ikun meħtieġ li jippreżenta t-tagħrif konfermattiv dwar il-metodu analitiku li jkun intuża għas-sorveljanza fit-testijiet għar-residwi u jippreżenta studju tal-fotoliżi tal-ħamrija biex jikkonferma l-valutazzjoni tad-degradazzjoni tal-picloram.

               (10)

               Fir-rigward tal-pyriproxifen jixraq li n-notifikant ikun meħtieġ li jippreżenta tagħrif li jikkonferma żewġ punti fil-valutazzjoni tar-riskju, dawn huma r-riskju għall-insetti akkwatiċi mill-pyriproxfen u mill-metabolit DPH-pyr u r-riskju tal-pyriproxfen għall-insetti li jdakkru l-pjanti bil-polline.

               (11)

               Id-Direttiva 91/414/KEE għandha għalhekk tiġi emendata skont dan.

               (12)

               Il-miżuri stipulati f’din id-Direttiva huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali,

         ADOTTAT DIN ID-DIRETTIVA:
   Artikolu 1
   L-Anness I tad-Direttiva 91/414/KEE huwa emendat skont l-Anness ta’ din id-Direttiva.
   Artikolu 2
   L-Istati Membri għandhom jadottaw u jippubblikaw il-liġijiet, ir-regolamenti u d-dispożizzjonijiet amministrattivi meħtieġa biex ikunu konformi ma’ din id-Direttiva sa mhux aktar tard mill-31 ta’ Diċembru 2010. Huma għandhom minnufih jikkomunikaw lill-Kummissjoni t-test ta’ dawk id-dispożizzjonijiet, kif ukoll tabella ta’ korrelazzjoni bejn dawk id-dispożizzjonijiet u din id-Direttiva.
   Huma għandhom japplikaw dawn id-dispożizzjonijiet mill-1 ta’ Jannar 2011.
   Meta l-Istati Membri jadottaw dawn id-dispożizzjonijiet, dawn għandhom jinkludu referenza għal din id-Direttiva jew ikunu akkumpanjati minn din ir-referenza fil-ħin tal-pubblikazzjoni uffiċjali tagħhom. L-Istati Membri għandhom jiddeterminaw kif għandha ssir din ir-referenza.
   Artikolu 3
   Din id-Direttiva għandha tidħol fis-seħħ fl-20 jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.
   Artikolu 4
   Din id-Direttiva hija indirizzata lill-Istati Membri.

      Magħmul fi Brussell, it-22 ta’ Ġunju 2010.

            Għall-Kummissjoni

            Il-President

         José Manuel BARROSO

      (1)  ĠU L 230, 19.8.1991, p. 1.

      (2)  ĠU L 172, 2.7.2008, p. 9.

      (3)  ĠU L 224, 21.8.2002, p. 23.

      (4)  EFSA Scientific Report (2009) 269, Konklużjoni rigward ir-reviżjoni inter pares tal-valutazzjoni tar-riskju tas-sustanza attiva clofentezine (iffinalizzata: l-4 ta’ Ġunju 2009).

      (5)  EFSA Scientific Report (2009) 332, Konklużjoni rigward ir-reviżjoni inter pares tal-valutazzjoni tar-riskju għas-sustanza attiva diflubenzuron (iffinalizzata: is-16 ta’ Lulju 2009).

      (6)  L-Awtorità Ewropea dwar is-Sigurtà fl-Ikel; Konklużjoni dwar ir-reviżjoni inter pares tal-valutazzjoni tar-riskju għas-sustanza attiva lenacil fuq talba tal-Kummissjoni Ewropea. EFSA Journal 2009; 7(9):1326. 83 pp.]. doi:10.2903/j.efsa.2009.1326. Disponibbli fuq l-Internet: www.efsa.europa.eu (iffinalizzata: il-25 ta’ Settembru 2009).

      (7)  L-Awtorità Ewropea dwar is-Sigurtà fl-Ikel; Konklużjoni dwar ir-reviżjoni inter pares tal-valutazzjoni tar-riskju għas-sustanza attiva oxadiazion fuq talba tal-EFSA. EFSA Journal 2009; 7(12): [92 pp.]. doi:10.2903/j.efsa.2009.1389. Disponibbli fuq l-Internet: www.efsa.europa.eu (iffinalizzata: il-25 ta’ Novembru 2009).

      (8)  L-Awtorità Ewropea dwar is-Sigurtà fl-Ikel; Konklużjoni dwar ir-reviżjoni inter pares tal-valutazzjoni tar-riskju tas-sustanza attiva picloram. EFSA Journal 2009; 7(12):1390. [78 pp.]. doi:10.2903/j.efsa.2009.1390. Disponibbli fuq l-Internet: www.efsa.europa.eu (iffinalizzata: il-25 ta’ Novembru 2009).

      (9)  EFSA Scientific Report (2009) 336, Konklużjoni dwar ir-reviżjoni inter pares tal-valutazzjoni tar-riskju għas-sustanza attiva pyriproxyfen (iffinalizzata: il-21 ta’ Lulju 2009).

      (10)  ĠU 196, 16.8.1967, p. 1.

      ANNESS
      L-Anness I tad-Direttiva 91/414/KEE huwa emendat kif ġej:

                  1.

                  Fir-ringiela 177 li tikkonċerna l-clofentezine, fil-kolonna “Dispożizzjonijiet speċifiċi”, il-Parti B tinbidel b’dan li ġej:
                  “PARTI B
                  Għall-implimentazzjoni tal-prinċipji uniformi tal-Anness VI, għandhom jiġu kkunsidrati l-konklużjonijiet tar-rapport ta’ valutazzjoni dwar il-clofentezine, u b’mod partikolari l-Appendiċi I u II tiegħu, kif iffinalizzat mill-Kumitat Permanenti dwar il-Katina Alimentari u s-Saħħa tal-Annimali fil-11 ta’ Mejju 2010.
                  F’din il-valutazzjoni ġenerali, l-Istati Membri jridu jagħtu attenzjoni partikolari:

                              —

                              li l-ispeċifikazzjoni tal-materjal tekniku kif immanifatturat kummerċjalment għandu jkun ikkonfermat u appoġġjat b’dejta analitika xierqa. Li l-materjal tat-test użat fil-fajls tat-tossiċità għandu jiġi mqabbel u vverifikat ma’ din l-ispeċifikazzjoni tal-materjal tekniku;

                              —

                              lis-sikurezza tal-operaturi u l-ħaddiema u jiżguraw li l-kundizzjonijiet tal-użu jippreskrivu l-applikazzjoni ta’ tagħmir adegwat ta’ protezzjoni personali fejn xieraq;

                              —

                              lill-potenzjal għat-trasport bl-ajru fuq distanza kbira;

                              —

                              lir-riskju għall-organiżmi li mhumiex fil-mira. Il-kundizzjonijiet tal-awtorizzazzjoni għandhom jinkludu miżuri li jnaqqsu r-riskju, fejn meħtieġ.

                        L-Istati Membri kkonċernati għandhom jiżguraw li n-notifikant iressaq quddiem il-Kummissjoni programm ta’ sorveljanza li jevalwa l-possibbiltà tat-trasport fl-atmosfera fuq distanza kbira tal-clofentezine u jevalwa r-riskji għall-ambjent relatati ma’ dan sa mhux aktar tard mil-31 ta’ Lulju 2011. Ir-riżultati ta’ dan il-programm ta’ sorveljanza għandu jitressaq bħala rapport ta’ sorveljanza lill-Istat Membru relatur u lill-Kummissjoni sal-31 ta’ Lulju 2013.
                  L-Istati Membri kkonċernati għandhom jiżguraw li n-notifikant iressaq studji konfermattivi dwar il-metaboliti tal-clofentezine marbutin mal-valutazzjoni tar-riskju tossikoloġiku u ambjentali tagħhom, lill-Kummissjoni sat-30 ta’ Ġunju 2012.”

                  2.

                  Fir-ringiela 180 li tikkonċerna d-diflubenzuron, fil-kolonna “Dispożizzjonijiet speċifiċi”, il-Parti B tinbidel b’dan li ġej:
                  “PARTI B
                  Għall-implimentazzjoni tal-prinċipji uniformi tal-Anness VI, għandhom jiġu kkunsidrati l-konklużjonijiet tar-rapport ta’ valutazzjoni dwar id-diflubenzuron, u b’mod partikolari l-Appendiċi I u II tiegħu, kif iffinalizzat mill-Kumitat Permanenti dwar il-Katina Alimentari u s-Saħħa tal-Annimali fil-11 ta’ Mejju 2010.
                  F’din il-valutazzjoni ġenerali, l-Istati Membri jridu jagħtu attenzjoni partikolari:

                              —

                              li l-ispeċifikazzjoni tal-materjal tekniku kif immanifatturat kummerċjalment għandu jkun ikkonfermat u appoġġjat b’dejta analitika xierqa. Li l-materjal tat-test użat fil-fajls tat-tossiċità għandu jiġi mqabbel u vverifikat ma’ din l-ispeċifikazzjoni tal-materjal tekniku;

                              —

                              għall-protezzjoni tal-organiżmi akwatiċi;

                              —

                              għall-protezzjoni ta’ organiżmi terrestri;

                              —

                              għall-protezzjoni ta’ artropodi li mhumiex fil-mira, inklużi n-naħal.

                        Il-kundizzjonijiet tal-użu għandhom jinkludu miżuri għat-tnaqqis tar-riskju, fejn meħtieġ.
                  L-Istati Membri kkonċernati għandhom jiżguraw li n-notifikant jippreżenta aktar studji dwar ir-rilevanza tossikoloġika potenzjali tal-impurità u l-metabolit 4-chloroaniline (PCA) lill-Kummissjoni sat-30 ta’ Ġunju 2011”.

                  3.

                  Fir-ringiela 182 li tikkonċerna l-lenacil, fil-kolonna “Dispożizzjonijiet speċifiċi”, il-Parti B tinbidel b’dan li ġej:
                  “PARTI B
                  Għall-implimentazzjoni tal-prinċipji uniformi tal-Anness VI, għandhom jiġu kkunsidrati l-konklużjonijiet tar-rapport ta’ valutazzjoni dwar il-lenacil, u b’mod partikolari l-Appendiċi I u II tiegħu, kif iffinalizzat mill-Kumitat Permanenti dwar il-Katina Alimentari u s-Saħħa tal-Annimali fil-11 ta’ Mejju 2010.
                  F’din il-valutazzjoni ġenerali, l-Istati Membri jridu jagħtu attenzjoni partikolari:

                              —

                              għar-riskju lill-organiżmi akwatiċi, speċjalment l-algae u l-pjanti akwatiċi. Li l-kundizzjonijiet ta’ awtorizzazzjoni għandhom jinkludu miżuri li jtaffu r-riskju, bħalma huma żoni ta’ paraventu bejn żoni ttrattati u korpi tal-ilma fuq wiċċ l-art;

                              —

                              għall-protezzjoni tal-ilma ta’ taħt l-art, meta s-sustanza attiva tiġi applikata f’reġjuni b’kundizzjonjiet ta’ ħamrija jew klima vulnerabbli. Il-kundizzjonijiet tal-awtorizzazzjoni għandhom jinkludu miżuri għat-tnaqqis tar-riskju u għandhom jinbdew programmi tas-sorveljanza biex tiġi vverifikata l-kontaminazzjoni potenzjali tal-ilma ta’ taħt l-art mill-metaboliti IN-KF 313, M1, M2 u M3 f’żoni vulnerabbli, fejn meħtieġ.

                        L-Istati Membri kkonċernati għandhom jiżguraw li n-notifikant iressaq tagħrif konfermattiv lill-Kummissjoni dwar l-identità u l-karatterizzazzjoni tal-metaboliti tal-ħamrija Polar B u Polars u metaboliti M1, M2 u M3 li nstabu fl-istudji tal-lysimeter, u d-dejta ta’ konferma dwar l-uċuħ rotazzjonali, inklużi l-effetti fitotossiċi li jista’ jkun hemm. Huma għandhom jiżguraw li n-notifikant jipprovdi din l-informazzjoni lill-Kummissjoni sat-30 ta’ Ġunju 2012.
                  Jekk deċiżjoni dwar il-klassifika tal-lenacil skont id-Direttiva 67/548/KEE tidentifika l-ħtieġa għal aktar tagħrif dwar ir-rilevanza tal-metaboliti IN-KE 121, IN-KF 313, M1, M2, M3, Polar B u Polars, l-Istati Membri kkonċernati għandhom jitolbu li dan it-tagħrif jiġi ppreżentat. Huma għandhom jiżguraw li n-notifikant jipprovdi din l-informazzjoni lill-Kummissjoni fi żmien sitt xhur min-notifika ta’ din id-deċiżjoni dwar il-klassifikazzjoni.”

                  4.

                  Fir-ringiela 183 li tikkonċerna l-oxadiazon, fil-kolonna “Dispożizzjonijiet speċifiċi”, il-Parti B tinbidel b’dan li ġej:
                  “PARTI B
                  Għall-implimentazzjoni tal-prinċipji uniformi tal-Anness VI, għandhom jiġu kkunsidrati l-konklużjonijiet tar-rapport ta’ valutazzjoni dwar l-oxadiazon, u b’mod partikolari l-Appendiċi I u II tiegħu, kif iffinalizzat mill-Kumitat Permanenti dwar il-Katina Alimentari u s-Saħħa tal-Annimali fil-11 ta’ Mejju 2010.
                  F’din il-valutazzjoni ġenerali, l-Istati Membri jridu jagħtu attenzjoni partikolari:

                              —

                              li l-ispeċifikazzjoni tal-materjal tekniku kif immanifatturat kummerċjalment għandu jkun ikkonfermat u appoġġjat b’dejta analitika xierqa. Li l-materjal tat-test użat fil-fajls tat-tossiċità għandu jiġi mqabbel u vverifikat ma’ din l-ispeċifikazzjoni tal-materjal tekniku;

                              —

                              għall-potenzjal ta’ kontaminazzjoni tal-ilma ta’ taħt l-art bil-metabolit AE0608022 fejn is-sustanza attiva tintuża f’sitwazzjonijiet fejn huma mistennija kundizzjonijiet anerobiċi fuq żmien twil jew f’reġjuni b’kundizzjonijiet ta’ ħamrija jew klima vulnerabbli. Il-kundizzjonijiet ta’ awtorizzazzjoni jridu jinkludu miżuri għat-tnaqqis tar-riskju, fejn meħtieġ.

                        L-Istati Membri kkonċernati għandhom jiżguraw li n-notifikant jippreżenta lill-Kummissjoni:

                              —

                              aktar studji dwar ir-rilevanza tossikoloġika potenzjali ta’ impurità fl-ispeċifikazzjoni teknika proposta;

                              —

                              tagħrif li jiċċara aktar l-okkorrenza tal-metabolit AE0608033 fl-uċuħ ewlenin u fl-uċuħ rotazzjonali;

                              —

                              aktar testijiet fuq l-uċuħ rotazzjonali (dawn huma l-uċuħ tal-għeruq u taċ-ċereali) u studju tal-metaboliżmu dwar l-annimali li jixtarru biex jikkonferma l-valutazzjoni tar-riskju għall-konsumatur;

                              —

                              tagħrif biex ikompli jiġi indirizzat ir-riskju għall-għasafar u l-mammali li jieklu l-ħniex, u r-riskju fuq tul ta’ żmien għall-ħut.

                        Huma għandhom jiżguraw li n-notifikant jipprovdi din l-informazzjoni lill-Kummissjoni sat-30 ta’ Ġunju 2012.”

                  5.

                  Fir-ringiela 184 li tikkonċerna l-picloram, fil-kolonna “Dispożizzjonijiet speċifiċi”, il-Parti B tinbidel b’dan li ġej:
                  “PARTI B
                  Għall-implimentazzjoni tal-prinċipji uniformi tal-Anness VI, għandhom jiġu kkunsidrati l-konklużjonijiet tar-rapport ta’ valutazzjoni dwar il-picloram, u b’mod partikolari l-Appendiċi I u II tiegħu, kif iffinalizzat mill-Kumitat Permanenti dwar il-Katina Alimentari u s-Saħħa tal-Annimali fil-11 ta’ Mejju 2010.
                  F’din il-valutazzjoni ġenerali, l-Istati Membri jridu jagħtu attenzjoni partikolari:

                              —

                              għall-protezzjoni tal-ilma ta’ taħt l-art, meta l-picloram jintuża f’reġjuni b’kundizzjonjiet ta’ ħamrija jew klima vulnerabbli. Il-kundizzjonijiet ta’ awtorizzazzjoni jridu jinkludu miżuri għat-tnaqqis tar-riskju, fejn meħtieġ.

                        L-Istati Membri kkonċernati għandhom jiżguraw li n-notifikant jippreżenta lill-Kummissjoni:

                              —

                              aktar tagħrif li jikkonferma li l-metodu analitiku ta’ sorveljanza li jintuża fit-testijiet għar-residwi jikkwantifika b’mod korrett ir-residwi tal-picloram u l-konġugati tiegħu;

                              —

                              studju dwar il-fotoliżi tal-ħamrija għall-konferma tal-valutazzjoni tad-degradazzjoni tal-picloram;

                        Huma għandhom jiżguraw li n-notifikant jipprovdi din l-informazzjoni lill-Kummissjoni sat-30 ta’ Ġunju 2012.”

                  6.

                  Fir-ringiela 185 li tikkonċerna l-pyriproxyfen, fil-kolonna “Dispożizzjonijiet speċifiċi”, il-Parti B tinbidel b’dan li ġej:
                  “PARTI B
                  Għall-implimentazzjoni tal-prinċipji uniformi tal-Anness VI, il-konklużjonijiet tar-rapport ta’ valutazzjoni dwar il-pyriproxyfen, u b’mod partikolari l-Appendiċi I u II tiegħu, kif iffinalizzat mill-Kumitat Permanenti dwar il-Katina Alimentari u s-Saħħa tal-Annimali fil-11 ta’ Mejju 2010 għandhom jiġu kkunsidrati.
                  F’din il-valutazzjoni ġenerali, l-Istati Membri jridu jagħtu attenzjoni partikolari:

                              —

                              lis-sikurezza tal-operaturi u jiżguraw li l-kundizzjonijiet tal-użu jippreskrivu l-applikazzjoni tat-tagħmir ta’ protezzjoni personali, fejn xieraq;

                              —

                              għar-riskju lill-organiżmi akkwatiċi. Il-kundizzjonijiet tal-użu għandhom jinkludu miżuri għat-tnaqqis tar-riskju, fejn jeħtieġ.

                        L-Istati Membri kkonċernati għandhom jiżguraw li n-notifikant jippreżenta aktar tagħrif li jikkonferma żewġ punti fil-valutazzjoni tar-riskju, dawn huma r-riskju għall-insetti akkwatiċi mill-pyriproxfen u mill-metabolit DPH-pyr u r-riskju tal-pyriproxfen għall-insetti li jdakkru l-pjanti bil-polline. Huma għandhom jiżguraw li n-notifikant jipprovdi din l-informazzjoni lill-Kummissjoni sat-30 ta’ Ġunju 2012.”


Avviż Legali Importanti

|

32003L0078

Id-Direttiva tal-Kummissjoni Nru 2003/78/KE tal-11 ta’ Awwissu 2003 li tistabilixxi l-metodi tat-teħid tal-kampjuni u l-metodi ta’ analiżi għall-kontroll uffijali tal-livelli ta’ patulin f’oġġetti ta’ l-ikelTest b’rilevanza għaż-ŻEE

Official Journal L 203 , 12/08/2003 P. 0040 - 0044 CS.ES Chapter 13 Volume 31 P. 402  - 406 ET.ES Chapter 13 Volume 31 P. 402  - 406 HU.ES Chapter 13 Volume 31 P. 402  - 406 LT.ES Chapter 13 Volume 31 P. 402  - 406 LV.ES Chapter 13 Volume 31 P. 402  - 406 MT.ES Chapter 13 Volume 31 P. 402  - 406 PL.ES Chapter 13 Volume 31 P. 402  - 406 SK.ES Chapter 13 Volume 31 P. 402  - 406 SL.ES Chapter 13 Volume 31 P. 402  - 406

		Direttiva tal-Kummissjoni Nru 2003/78/KEtal-11 ta’ Awwissu 2003li tistabilixxi l-metodi tat-teħid tal-kampjuni u l-metodi ta’ analiżi għall-kontroll uffijali tal-livelli ta’ patulin f’oġġetti ta’ l-ikel(Test b’rilevanza għaż-ŻEE)IL-KUMMISSJONI TAL-KOMUNITAJIET EWROPEJ,Wara li kkonsidrat it-Trattat li jistabilixxi l-Komunità Ewropea,Wara li kkonsidrat id-Direttiva tal-Kunsill 85/591/KEE ta’ l-20 ta’ Diċembru 1985 li tirrigwarda l-introduzzjoni ta’ metodi Komunitarji għat-teħid tal-kampjuni u l-analiżi għall-monitoraġġ ta’ l-oġġetti ta’ l-ikel maħsuba għall-konsum mill-bniedem [1], u b’mod partikulari l-artikolu 1 tagħha,Billi:(1) Ir-Regolament tal-Kummissjoni (KE) Nru 466/2001 tat-8 ta’ Marzu 2001 li jistabbilixxi livelli massimi għal ċerti sustanzi li jikkontaminaw fl-oġġetti ta’ l-ikel [2], kif l-aħħar emendat bir-Regolament tal-Kummissjoni (KE) Nru 1425/2003 [3], jiffissa limiti massimi ta’ patulin għal ċerti oġġetti ta’ l-ikel.(2) Id-Direttiva tal-Kunsill 93/99/KEE tad- 29 ta’ Ottubru 1993 dwar miżuri addizzjonali li jikkonċernaw il-kontroll uffiċjali ta’ l-oġġetti ta’ l-ikel [4] tintroduċi sistema ta’ standards ta’ kwalità għall-laboratorji fdati mill-Istati Membri bil-kontroll uffiċjali ta’ l-oġġetti ta’ l-ikel.(3) Jidher meħtieġ li jiġu ffissati kriterji ġenerali, li għandhom jiġu sodisfatti mill-metodi ta’ analiżi, sabiex jiġi żgurat illi l-laboratorji fdati bil-kontroll jużaw metodi ta’ analiżi li jkollhom livelli ta’ prestazzjoni paragunabbli.Huwa wkoll ta’l-ikbar importanza li r-riżultati analitiċi jiġu rrapportati u interpretati b’mod uniformi sabiex jiġi żgurat li jkun hemm metodu ta’ eżekuzzjoni armoizzat ma’l-Unjoni Ewropea. Dawn ir-regoli ta’ interpretazzjoni għandhom jiġu applikati għar-riżultat analitiku miksub fuq il-kampjun għall-kontroll uffijali. Fil-każ ta’ analiżi għall-iskop ta’ difiża jew ta’ arbitraġġ, ir-regoli nazzjonali japplikaw.(4) Id-dispożizzjonijiet dwar il-metodi ta’ tteħid ta’ kampjuni u l-metodi ta’ analiżi tfasslu fuq il-bażi tax-xjenza tal-lum u jistgħu jiġu adattati biex jittieħed kont tal-progress fix-xjenza u t-teknoloġija.(5) Il-miżuri previsti f’din id-Direttiva huma bi qbil ma’l-opinjoni tal-Kumitat Permanenti għal Katina Alimentari u s-Saħħa ta’ l-Annimali.ADOTTAT DIN ID-DIRETTIVA:Artikolu 1L-Istati Membri għandhom jieħdu l-miżuri kollha meħtieġa biex jiżguraw illi l-metodi tat-teħid ta’ kampjuni għall-kontroll uffiċjali tal-livelli ta’ patulin fl-oġġetti ta’ l-ikel jitwettqu skond il-metodi deskritti fl-Annessi 1 ma’ din id-Direttiva.Artikolu 2L-Istati Membri għandhom jieħdu l-miżuri kollha meħtieġa biex jiżguraw illi l-preparazzjoni tal-kampjuni u l-metodi ta’ analiżi li jintużaw għall-kontroll uffiċjali tal-livelli ta’ patulin fl-oġġetti ta’ l-ikel jikkonformaw mal-kriterji deskritti fl-Anness II għal din id-Direttiva.Artikolu 31. L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa sabiex jikkonformaw ma’ din id-Direttiva mhux iktar tard mill-1 ta’ Settembru 2004. Għandhom jinfurmaw b’dan minnfih lill-Kummissjoni.Meta l-Istati Membri jadottaw dawk id-dispożizzjonijiet għandhom ikun fihom referenza għal din id-Direttiva, jew ikunu akkumpanjati b’din ir-referenza fl-okkażjoni tal-pubblikazzjoni uffiċjali tagħhom. L-Istati Membri għandhom jiddeterminaw kif issir din ir-referenza.2. L-Istati Membri għandhom jikkomunikaw lill-Kummissjoni it-test tad-dispożizzjonijiet tal-leġislazzjoni nazzjonali li jkunu jadottaw fil-qasam regolat minn din id-Direttiva.Artikolu 4Din id-Direttiva għandha tidħol fis-seħħ fl-20 jum wara dak tal-publikazzjoni tagħha fil-Ġurnal Uffiċjali ta’ l-Unjoni Ewropea.Artikolu 5Dinid-Direttiva hija ndirizzata lill--Istati Membri.Magħmula fi Brussel, il-11 ta’ Awwissu 2003.Għall-KummissjoniDavid ByrneMembru tal-Kummissjoni[1] ĠU L 372, tal-31.12.1985, p. 50.[2] ĠU L 77, tas-16.3.2001, p. 1.[3] Ara pagna 1 ta’ dan il-Ġurnal Uffiċjali.[4] ĠU L 290, ta’ l-24.11.1993, p. 14.--------------------------------------------------ANNESS IMETODI TAT-TEĦID TA’ KAMPJUNI GĦALL-KONTROLL UFFIĊJALI TAL-LIVELLI TA’ PATULIN F’ĊERTI OĠĠETTI TA’L-IKEL1. Skop u kamp ta’applikazzjoniIl-kampjuni destinati għall kontroll uffċjali tal-livelli ta’ patulin f’oġġetti ta’ l-ikel għandhom jittieħdu skond il-metodi deskritti iktar l-isfel.. Kampjuni akkumulati meħuda b’dan il-mod għandhom jitqiesu bħala li huma rappreżentattivi tal-lottijiet. Fuq il-bażi tal-livelli stabiliti fil-kampjuni tal-laboratorju għandu jiġi determinat jekk kienx hemm konformità mal-livelli massimi iffissati fir-Regolament tal-Kummissjoni (KE) Nru 466/2001.2. DefinizzjonijietLott: | kwantità identifikabbli ta’ oġġetti ta’ l-ikel kunsinnata fi żmien wieħed u li uffiċjal ikun iddetermina li hi ta’ l-istess karatteristiċi bħalma huma l-oriġni, il-varjeta, it-tip ta’ imballaġġ, imballatur, konsinnatur u marki. |Sub-lott: | parti minn lott indikata biex jiġi applikat il-metodu ta’ teħid ta’ kampjuni għal dik il-parti. Kull sub-lott għandu jkun separat fiżikament u identifikabbli. |Kampjun Elementari: | Kwantita ta’ materjal meħud minn post wieħed fil-lott jew sub-lott. |Kampjun Akkumulat: | It-totali kombinat tal-kampjuni elementari meħuda mil-lott jew sub-lott. |3. Dispożizzjonijiet Ġenerali3.1. PersunalIl-kampjuni għandhom jittieħdu minn persuna awtoriżżata kif indikat minn l-iStati Membri.3.2. Oġġetti li minnhom għandu jittieħed kampjunKull lott li għandu jiġi eżaminat għandu jitteħidlu kampjun separatament.3.3. Prekawzjonijiet li għandhom jittieħdu.Waqt it-teħid tal-kampjuni u l-preparazzjoni tal-kampjuni għandhom jittieħdu prekawzjonijiet biex jiġu evitati tibdiliet li jaffettwaw il-kontenut ta’ patulin, jew li jaffettwaw id-determinazzjoni analitika b’mod ħażin jew inkella jirrendu mhux rapreżżentattivi l-kampjuni akkumulati.3.4. Kampjun ElementariSa fejn ikun possibli għandhom jittieħdu kampjuni elementari f’postijiet diversi mifruxa matul il-lott jew is-sub-lott. Meta din il-proċedura ma tkunx segwita, dan għandu jiġi rreġistrat.3.5. Preparazzjoni tal-kampjun akkumulat.Il-kampjun akkumulat isir billi jingħaqdu il-kampjuni elementari. Għandu jkun fih minn l-inqas kilogramma, ħlief meta dan ma jkunx prattiku p.e. meta pakkett wieħed jittieħed bħala kampjun.3.6. Kampjuni RepetutiKampjuni repetuti għal iskop ta’ eżekuzzjoni, ta’ kummerċ (difiża) u ta’ arbitraġġ għandhom jittieħdu mill-kampjun akkumulat omoġeneżżat ħlief meta dan ikun kontra ir-regoli ta’ l-Istati Membri dwar l-it-teħid ta’ kampjuni.3.7. Imballaġġ u trasmissjoni ta’ kampjuni.Kull kampjun għandu jitqiegħed f’kontenitur nadif u inert, illi joffri protezzjoni adegwata mill-kontaminazzjoni u mill-ħsara waqt it-transitu. Għandhom jittieħdu l-prekawzjonijiet neċessarji biex jiġi evitat kull tibdil fil-komposizzjoni tal-kampjun, illi jista’ jirriżulta matul it-trasport jew il-ħażna.3.8. Siġillar u tikkettar tal-kampjuni.Kull kampjun li jittieħed għal skopijiet uffiċjali għandu jiġi ssiġillat fil-post li fih jittieħed u identifikat skond ir-regolamenti ta’ l-Istat Membru.Għandu jsir proċess verbal ta’ kull kampjun, b’mod li kull lott ikun jista’ jiġi identifikat bla ambigwità, u bl-indikazzjoni tad-data u l-post u biż-żieda ta’ kull informazzjoni oħra li tista’ tkun ta’ għajnuna għall-analista.4. Pjanijiet ta’ teħid ta’ kampjuniIl-metodu li bih jittieħed il-kampjun għandu jiżgura li l-kampjun akkumulat ikun rappresentativ tal-lott li għandu jiġi kkontrollat.Numru ta kampjuni elementariIl-kampjun akkumulat għandu jkun ta’ mill-inqas kilogramma(ara punt 3.5), ħlief meta dan ma jkunx possibbli, p.e.meta pakkett wieħed jittieħed bħala kampjun.In-numru minimu ta’ kampjuni elementari li għandu jittieħed mil-lott għandu jkun kif mogħti fit-Tabella 1.Fil-każ ta’ prodotti likwidi, il-lott għandu jkun imħawwad sewwa sa fejn possiblli, jew bl-idejn jew b’mezzi mekkaniċi, qabel ma jittieħed il-kampjun. F’dan il-każ, wieħed jista’ jassumi distribuzzjoni omoġenea ta’ patulin f’lott partikulari. Huwa għalhekk biżżejjed li jittieħdu tlett kampjuni elementari minn lott biex jiġi ffurmat il-kampjun akkumulat.Il-kampjuni elementari għandhom ikunu simili fil-piż. Il-piż ta’ kampjun elementari għandu jkun mill-inqas 100 gramma, biex il-kampjun akkumulat ikun fih mill-inqas kilogramma.Meta din il-proċedura ma tkunx segwita, il-fatt għandu jiġi rreġistrat kif jingħad taħt 3.8Tabella 1. Numru minimu ta’kampjuni elementari li għandhom jittieħdu mil-lott.Piż tal-lott (f’kilogrammi) | Numru minimu ta kampjuni elementari li għandu jittieħed |< 50 | 3 |50 sa 500 | 5 |> 500 | 10 |Jekk il-lott jikkonsisti f’pakketti separati,in-numru ta’ pakketti li jittieħed biex jiġi miġbur kampjun akkumulat huwa mogħti f’Tabella 2Tabella 2 Numru ta’ pakketti (kampjuni elementari) li għandu jittieħed biex jiġi ffurmat il-kampjun akkumulat jekk il-lott jikkonsisti f’pakketti separati.Numru ta’ pakketti jew unitajiet fil-lott | Numru ta’ pakketti jew unitajiet li għandu jittieħed |1 sa 25 | pakkett jew unita "waħda" |26 sa 100 | madwar 5 %, mill-inqas 2 pakketti jew unitajiet |> 100 | mdwar 5 %, fil-massimu 10 pakketti jew unitajiet |5. Konformità tal-lott jew sub-lott ma’ l-ispeċifikazzjonijiet.Il-laboratorju ta’ kontroll għandu janalizza il-kampjun tal-laboratorju għall-eżekuzzjoni b’analiżi doppja jekk ir-riżultat ta’ l-ewwel analiżi ikun inqas minn 20 % iktar baxx jew ogħla tal-livell massimu, u tiġi kkalkolata l-medja tar-riżultati.Il-lott jiġi aċċettat jekk ir-riżultat ta’ l-ewwel analiżi hu iktar minn 20 % inqas mill-livell massimu jew, meta jkun meħtieġ li ssir analiżi doppja, jekk il-medja ma teċċedix il-livell minimu rispettiv kif stabbilit fir-Regolament (KE) Nru 466/2001, meta jittieħed kont tan-nuqqas ta’ċertezza fil-kejl u l-korrezzjoni għall-irkupru.Il-lott ma jkunx konformi mal-livell massimu kif stabbilit fir-Regolament (KE) Nru 466/2001, jekk il-medja, korretta għall-irkupru, teċċedi ċertament il-livell massimu meta jittieħed kont ta’ l-inċertezza tal-kejl.--------------------------------------------------ANNESS IIPREPARAZZJONI TAL-KAMPJUNI U KRITERJI GĦALL-METODI TA’ ANALIŻI UŻATI FIL-KONTROLL UFFIĊJAL FIL-LIVELL TA’ PATULIN F’ĊERTI OĠĠETTI TA’ L-IKEL.1. PrekawzjonijietBilli d-distribuzzjoni ta’ Patulin f’ċerti oġġetti ta’ l-ikel tista’ ma tkunx omoġenja l-kampjuni għandhom ikunu ppreparati u speċjalent omoġeneiżżati b’attenzjoni kbira.Il-materjal kollu li jitwassal fil-laboratorju għandu jintuża għall-preparazzjoni tal-materjal tat-test.2. It-trattament tal-kampjun kif jirċevuh fil-laboratorju.Itħan irqiq (sa fejn rilevanti) u hawwad sew il-kampjun akkumulat sħiħ waqt li tuża proċess li ġie ppruvat li jwassal għal omogeneiżazzjoni sħiħa.3. Suddiviżjoni ta’ kampjuni għall-iskopijiet ta’ eżekuzzjoni u ta’ difiża.Il-kampjuni repetuti għal skopijiet ta’ eżekuzzjoni, kummerċ, (diviża) u arbitraġġ għandhom jittieħdu mill-materjal omogeneiżżat jekk dan ma jkunx kontra r-regoli ta’ l-Istati Membri dwar it-teħid ta’ kampjuni.4. Metodi ta’ analiżi li għandhom jintużaw fil-laboratorju u ħtiġiet għal kontroll fil-laboratorju.4. 1. DefinizzjonjietNumru ta’ definizzjonijiet l-iktar komunement użati li l-laboratorju ikun meħtieġ li juża huma mogħtija hawn taħt.L-iktar parametri affidabbli komunement ikkwotati huma dawn: li jistgħu jiġu ripetuti u li jistgħu jiġu riprodotti.r = Ripetibilita’, il-valur illi inqas minnu d-differenza assuluta bejn żewġ riżultati ta’ kontrolli individwali taħt l-istess kondizzjonijiet ta’ ripetibilita’ (i.e. l-istess kampjun, l-istess operatur, l-istess apparat, l-istess laboratorju u wara interval qasir ta’ żmien) għandha tkun mistennija fl-marġni ta’ probbabilta’ speċifika (tipikament 95 %) u għalhekk r = 2,8 x sr.sr = Devjazzjoni standard, kkalkulata mir-riżultati miksuba taħt kondizzjonjiet ta’ ripetibilita’.RSDr × 100x—tirrapreżenta il-medja tar-riżultati għall-laboratorji u l-kampjuni kollha.R = Reproduċibilita’: il-valur illi inqas minnu d-differenza assuluta bejn ir-riżultati ta’ kontrolli individwali taħt l-istess kondizzjonijiet ta’ reproduċibilita’ (i.e. prodott indentiku miksuba mill-operaturi fl-laboratorji differenti li jużaw il-metodu normaliżżat) għandha tkun mistennija fl-marġni ta’ probbabilta’ speċifika (tipikament 95 %) u għalhekk R = 2,8 x sr.sR = Devjazzjonji standard kkalkulata mir-riżultati miksuba taħt kundizzjonijiet ta’ riproduċibilita.RSDR × 1004.2. Ħtiġiet ġeneraliIl-metodi ta’ analiżi wżati għall-iskop ta’ kontroll ta’ l-oġġetti ta’ l-ikel għandhom jissodisfaw d-dispożizzjonjiet tal-punti 1 u 2 ta’ l-Anness għad-Direttiva tal-Kunsill KEE/85/591 ta’ l-20 ta’ Diċembru 1985 li tirrigwarda l-introduzzjoni ta’ metodi Komunitarji għat-teħid tal-kampjuni u l-analiżi għall-monitoraġġ ta’ l-oġġetti ta’ l-ikel maħsuba għall-konsum mill-bniedem [1].4.3. Ħtiġiet speċifiċiMeta ma hemm l-ebda metodu speċifiku preskrit f’livell komunitarju għad-determinazzjoni tal-livelli ta’ Patulin l-oġġetti ta’ l-ikel il-laboratorji jistgħu japplikaw metodu li jagħżlu huma bil-kundizzjoni li dan jirrispetta l-kriterji li ġejjin:Karatteristiċi ta’ l-imġieba tal-PatulinLivell μg/kg | Patulin |RSDr % | RSDR % | Irkupru % |< 20 | ≤ 30 | ≤ 40 | 50 – 120 |20–50 | ≤ 20 | ≤ 30 | 70 – 105 |> 50 | ≤ 15 | ≤ 25 | 75 – 105 |Il-limiti ta’ sejba fil-metodi użati m’humiex indikati bħala valuri preċiżi, huma mogħtija bħala valuri relativi għal affidabilita’, għal dawk il-konċentrazzjonijiet li jkunu ta’ interess:Il-valura relattivi għal l-affidabilita’ huwa kkalkulati fuq il-bażi ta’ l-ekwazzjoni ta’ Horwitz:RSD= 2Li fiha:- RSDR tirrapreżenta d-devjazzjoni standard relattiva, kkalkolata fuq ir-riżultati miksuba f’kondizzjonijiet ta’ reproduċibilita’ [(sr/× 100- C hija r-rata ta’ konċentrazzjoni (iġifieri 1 = 100 g/100 g, 0,001 = 1000 mg/kg).Din hija ekwazzjoni ġenerali relattiva għal l-affidabilita’ li tqieset indipendenti minn l-analiżi u mill-matriċi iżda tiddependi biss mill-konċentrazzjoni għall-metodi ta’ analiżi ta’ rutina.4.4. Kalkolu tar-rata ta’ irkupru u reġistrazzjoni ta’ riżultati.Ir-riżultati ta’ l-analiżi jiġi rreġistrat f’forma koretta jew mhux koretta għall-irkupru. Il-metodu tar-reġistrazzjoni u r-rata ta’ l-irkupru għandhom ikunu indikati. Ir-riżultat ta’ l-analiżi korrett għal iskop ta’ l-irkupru iservi għall-kontroll tal-konformita’ mal-livell massimu (Ara l-Anness 1.5)Ir-riżultat ta’ l-analiżi jiġi indikata fil-forma x+/- U fejn x tirrapreżenta r-riżultat ta’ l-analiżi u U l-inċertezza fil-kejl.4.5. Standards ta’ kwalita’ applikabbli għall-laboratorji.Fil-laboratorji għandhom ikunu konformi mad-dispożizzjoniet mad-Direttiva tal-Kunsill 93/99 KEE tad-29 ta’ Ottubru 1993 dwar miżuri addizzjonali li jikkonċernaw il-kontroll uffiċjali ta’ l-oġġetti ta’ l-ikel.[1] ĠU L 372, tal-31.12.1985, p. 50.--------------------------------------------------


title: 2006/30/KE: Direttiva tal-Kummissjoni 2006/30/KE tat- 13 ta’ Marzu 2006 li temenda l-Annessi fid-Direttivi tal-Kunsill 86/362/KEE, 86/363/KEE u 90/642/KEE fir-rigward tal-livelli massimi ta’ residwi għall-grupp benomyl Test b’rilevanza għaż-ŻEE.

text:
                  28.11.2006

                  MT

                  Il-Ġurnal Uffiċjali ta’ l-Unjoni Ewropea

                  259

            DIRETTIVA TAL-KUMMISSJONI 2006/30/KE
      tat-13 ta’ Marzu 2006
      li temenda l-Annessi fid-Direttivi tal-Kunsill 86/362/KEE, 86/363/KEE u 90/642/KEE fir-rigward tal-livelli massimi ta’ residwi għall-grupp benomyl
      (Test b’rilevanza għaż-ŻEE)
      IL-KUMMISSJONI TAL-KOMMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat id-Direttiva tal-Kunsill 86/362/KEE ta’ l-24 ta’ Lulju 1986 dwar l-iffissar tal-livelli massimi tal-fdalijiet tal-pestiċidi ġewwa u fuq iċ-ċereali (1), u b’mod partikolari l-Artikolu 10 tagħha,
      Wara li kkunsidrat id-Direttiva tal-Kunsill 86/363/KEE ta’ l-24 ta’ Lulju 1986 dwar l-iffissar ta’ livelli massimi għar-residwi tal-pestiċidi fi u fuq oġġetti ta’ l-ikel li ġejjin mill-annimali (2), u b’mod partikolari l-Artikolu 10 tagħha,
      Wara li kkunsidrat id-Direttiva tal-Kunsill 90/642/KEE tas-27 ta’ Novembru 1990 dwar l-iffissar ta’ livelli massimi għal residwi tal-pestiċidi ġewwa u fuq ċerti prodotti oriġinarji mill-pjanti, inklużi l-frott u l-ħaxix (3), u b’mod partikolari l-Artikolu 7 tagħha,
      Billi:

                  (1)

                  Fil-każ taċ-ċereali u l-prodotti li joriġinaw mill-pjanti inkluż frott u ħxejjex, il-livelli tar-residwi jirriflettu l-użu ta’ kwantitajiet minimi tal-pestiċidi meħtieġa sabiex tinkiseb il-protezzjoni effettiva tal-pjanti, applikata b’ tali mod li l-ammont tar-residwu huwa baxx kemm jista’ jkun aċċettabbli fil-prattika u tossikoloġikament, bil-konsiderazzjoni, b’ mod partikolari għall-protezzjoni ta’ l-ambjent u l-istima tal-konsum fid-dieta. Fil-każ ta’ l-oġġetti ta’ l-ikel li joriġinaw minn annimali, il-livelli tar-residwi jirriflettu l-konsum minn annimali taċ-ċereali u l-prodotti li joriġinaw mill-pjanti li jiġu ttrattai bil-pestiċidi, u fejn huwa rilevanti, il-konsegwenzi diretti ta’ l-użu tal-mediċini veterinarji. Il-livelli massimi ta’ residwi Komunitarji (MRLs) jirrippreżentaw l-ogħla limitu ta’ l-ammont ta’ tali residwu li wieħed jista’ jistenna li jsib fil-kumditajiet meta jkunu ġew rispettati prattiki agrikoli tajbin.

                  (2)

                  L-MRLs għall-pestiċidi jinżammu għar-reviżjoni u jinbidlu sabiex tittieħed in konsiderazzjoni l-informazzjoni u data ġdida. L-MRLs huma stipolati fil-livell l-aktar baxx ta’ l-iskoperta analitika fejn l-użu awtorizzat tal-prodotti għall-protezzjoni tal-pjanti ma’ jirriżultawx f’livelli ta’ residwi ta’ pestiċidi li huma rintraċċabbli ġewwa jew fuq il-prodott ta’ l-ikel, jew fejn m’hemm ebda użu awtorizzat, jew fejn l-użu awtorizzat mill-Istati Membri ma’ kellhomx l-appoġġ tad-data meħtieġa, jew fejn l-użu f’pajjiżi terzi li jirriżultaw f’residwi ġewwa jew fuq il-prodotti ta’ l-ikel li jistgħu jiċċirkolaw fis-suq tal-Komunitá ma ġewx appoġġati minn tali data meħtieġa.

                  (3)

                  Bosta Stati Membri infurmaw lill-Kummissjoni dwar ix-xewqa li jirrevedu l-MRLs nazzjonali skond l-Artikolu 8 tad-Direttiva 90/642/KEE, fid-dawl tad-dubji dwar il-konsum mill-konsumatur. Proposti għar-reviżjoni ta’ l-MRLs tal-Komunità ġew sottomessi lill-Kummissjoni.

                  (4)

                  Iż-żmien u t-terminu qasir ta’ esponiment tal-konsumaturi għall-pestiċidi li jissemmew f’ din id-Direttiva permezz tal-prodotti ta’ l-ikel ġew rivalutati u evalwati skond il-proċeduri u prattiki tal-Komunità, bil-konsiderazzjoni tal-linji gwida ppubblikati mill-Organizzazzjoni Dinjija tas-Saħħa (4). Skond dak, huwa xieraq li jiġu ffissati MRLs ġodda, li għandhom jaċċertaw li ma jkun hemm ebda esponiment ta’ konsumazzjoni inaċċettabbli tal-konsumatur.

                  (5)

                  Meta jkun sar il-valutazzjoni u evalwazzjoni ta’ l-esponiment akut tal-konsumatur għal dawk il-pestiċidi permezz tal-prodotti ta’ l-ikel li jistgħu jkun fihom residwi, skond il-proċeduri u l-prattiki tal-Komunità, bil-konsiderazzjoni tal-linji gwida ppubblikati mill-Organizzjoni Dinjija tas-Saħħa. Ġie konkluż li l-preżenza tar-residwi ta’ pestiċidi fil-livell jew inqas ta’ l-MRLs il-ġodda mhux ser iwasslu għall-effetti tossiċi akuti.

                  (6)

                  Permezz ta’ l-Organizzazzjoni Dinjija tal-Kummerċ, il-partenarjat kummerċjali tal-Komunità ġew ikkonsultati dwar l-MRLs il-ġodda u ttieħdu in konsiderazzjoni l-kummenti tagħhom dwar dawn il-livelli.

                  (7)

                  L-Annessi għad-Direttivi 86/362/EEC, 86/363/KEE u 90/642/EEC għandhom għalhekk ikunu emendati kif ġej.

                  (8)

                  Il-miżuri provduti f’ din id-Direttiva huma f’ konformità ma’ l-opinjoni tal-Kumitat Permanenti dwar il-Katina ta’ l-Ikel u s-Saħħa ta’ l-Annimali,

            ADOTTAT DIN ID-DIRETTIVA:
      Artikolu 1
      Fl-Anness I tad-Direttiva 90/642/KEE fil-kategorija “2. Ħxejjex, friski jew mhux imsajra, iffriżati jew nixfin, (iii) Ħxejjex li jagħmlu l-frott, (a) Solanacea”, Tiġi inkluża l-kelma “okra” bejn “brunġiel” u “oħrajn”
      Artikolu 2
      Il-Parti A ta’ l-Anness II għad-Direttiva 86/362/KEE hija emendata skond l-Anness I għal din id-Direttiva.
      Artikolu 3
      Il-parti B ta’ l-Anness II għad-Direttiva 86/363/KEE hija emendata skond l-Anness II għal din id-Direttiva.
      Artikolu 4
      Il-Parti A ta’ l-Anness II għad-Direttiva 90/642/KEE hija emendata skond l-Anness III għal din id-Direttiva.
      Artikolu 5
      1.   L-Istati Membri għandhom jadottaw u jippubblikaw, sa mhux iktar tard minn [sitt xhur wara d-data ta’ pubblikazzjoni ta’ din id-Direttiva fil-Ġurnal Uffiċjali ta’ l-Unjoni Ewropea], il-liġijiet, ir-regolamenti, u d-dispożizzjonijiet amministrattivi neċessarji sabiex ikunu konformi ma’ din id-Direttiva. Għandhom mingħajr dewmien jipprovdu lill-Kummissjoni bit-test ta’ dawn id-dispożizzjonijiet u tabella korrispendenti bejn dawn id-dispożizzjonijiet u d-Direttiva.
      Huma għandhom japplikaw dawk id-dispożizzjonijiet minn [6 xhur u jum wara l-pubblikazzjoni ta’ din id-Direttiva fil-Ġurnal Uffiċjali ta’ l-Unjoni Ewropea].
      Meta l-Istati Membri jadottaw dawn id-disposizzjonijiet, dawn għandhom ikollhom referenza għal din id-Direttiva jew għandhom ikunu akkumpanjati b’referenza bħal din fl-okkażjoni tal-pubblikazzjoni uffiċjali tagħhom. L-Istati Membri għandhom jistabbilixxu kif għandha issir referenza bħal din.
      2.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenija tal-liġijiet nazzjonali li jadottaw fil-qasam kopert b’ din id-Direttiva.
      Artikolu 6
      Din id-Direttiva għandha tidħol fis-seħħ fl-għoxrin jum wara l-publikazzjoni tagħha fil-Ġurnal Uffiċjali ta’ l-Unjoni Ewropea.
      Artikolu 7
      Din id-Direttiva hija indirizzata lill-Istati Membri.

         Magħmul fi Brussell, nhar it-13 ta’ Marzu 2006.

               Għall-Kummissjoni

            Markos KYPRIANOU

               Membru tal-Kummissjoni

         (1)  ĠU L 221, tas-7.8.1986, p. 37. Id-Direttiva kif emendata l-aħħar bid-Direttiva tal-Kummissjoni 2006/4/KE (ĠU L 23, 27.1.2006, p. 69).

         (2)  ĠU L 221, tas-7.8.1986, p. 43. Direttiva kif emendata l-aħħar bid-Direttiva tal-Kummissjoni 2005/70/KE (ĠU L 276, tal-21.10.2005, p. 35).

         (3)  ĠU L 350, ta’ l-14.12.1990, p. 71. Id-Direttiva kif emendata l-aħħar bid-Direttiva tal-Kummissjoni 2006/9/KE (ĠU L 22, tas-26.1.2006, p. 24).

         (4)  Il-linji gwida li jipprevedu l-konsum fl-ikel tar-residwi tal-pestiċidi (reveduti), imħejjija mill-Programm dwar l-Ikel/GEMS b’kollaborazzjoni mal-Kumitat tal-Codex dwar ir-Residwi tal-Pestiċidi, ippubblikat mill-Organizzazzjoni Dinjija tas-Saħħa fl-1997 (WHO/FSF/FOS/97.7)

         ANNESS I
         Fil-Parti A ta’ l-Anness II għad-Direttiva 86/362/KEE, il-linji tal-benomyl, carbendazim u thiophanate-methyl huma mibdula kif ġej:

                        Residwu tal-pestiċida

                        Livell massimu (µg/kg)

                        “Benomyl u carbendazim, espressi bħala carbendazim

                                    2

                                    Xgħir

                                    2

                                    Ħafur

                                    0,1

                                    Segala

                                    0,1

                                    Triticale

                                    0,1

                                    Qamħ

                                    0,01 (*)

                                    Ċereali oħrajn

                        Thiophanate-methyl

                                    0,3

                                    Xgħir

                                    0,3

                                    Ħafur

                                    0,05

                                    Segala

                                    0,05

                                    Triticale

                                    0,05

                                    Qamħ

                                    0,01 (*)

                                    Ċereali oħrajn

            (*)  Tindika l-limitu ta’ isfel tad-determinazzjoni analitika.”

         ANNESS II
         Fil-Parti B ta’ l-Anness II għad-Direttiva 86/363/KEE, il-linji għall-benomyls u il-carbendazim u t-thiophanate-methyl jiġu ssostitwiti b’dan li ġej:

                        Residwu tal-pestiċida

                        Livell massimu (µg/kg)

                        Tal-laħam inkluż ix-xaħam, preparazzjonijiet tal-laħam, offal u xaħmijiet ta’ l-annimali elenkati fl-Anness I taħt il-kodiċi CN Nri 0201 , 0202 , 0203 , 0204 , 0205 00 00 , 0206 , 0207 , eż 0208 , 0209 00 , 0210 , 1601 00  u 1602

                        Għall-ħalib u prodotti tal-ħalib elenkati fl-Anness I taħt il-kodiċi CN Nri. 0401 , 0402 , 0405 00  u 0406

                        Ta’ bajd frisk bil-qoxra, ta’ bajd ta’ għasafar u l-isfar tal-bajd elenkati fl-Anness I taħt il-kodiċi CN Nri 0407 00  u 0408

                        “Carbendazim u thiophanate-methyl, espressi bħala carbendazim

                        0,05  (*)

                        0,05  (*)

                        0,05  (*)

            (*)  Tindika l-limitu ta’ isfel tad-determinazzjoni analitika.”

         ANNESS III
         Fil-parti A ta’ l-Anness II għad-Direttiva 90/642/KEE, il-kolonna tal-grupp tal-benomyl tiġi ssostitwiti b’dan li ġej:

                        Residwu tal-pestiċida u livell massimu tar-residwu

                        Gruppi u eżempji ta prodotti individwali li għalihom japplikaw l-MRLs

                        Somma benomyl u carbendazim, espressi bħala carbendazim

                        Thiophanate-methyl

                  “1.   Frott, frisk, imnixxef jew nej, ippriservat fil-friża, mingħajr zokkor miżjud; ġwież (nuts)

                                    (i)

                                    IL-FROTT TAĊ-ĊITRU

                        0,1  (*)

                        0,1  (*)

                        Grejpfrut

                        Lumi

                        Lajm

                        Mandolin (inkluzi l-klementini u ibridi oħra)

                        Larinġ

                        Pomelos

                        Oħrajn

                                    (ii)

                                    ĠWIEŻ TAS-SIĠAR (TREE NUTS) (bil-qoxra jew mingħajrha)

                        0,1  (*)

                        0,2

                        Lewż

                        Ġewż tal-Brażil

                        Kexjus jew ġwież ta’ l-anakardju

                        Qastan

                        Ġewż ta’ l-Indi

                        Ġellewż

                        Makadamja

                        Ġwież tal-Pekan

                        Ġwież ta’ l-arznu (pine nuts)

                        Pistaċċi

                        Ġewż

                        Oħrajn

                                    (iii)

                                    FROTT TAŻ-ŻERRIEGĦA (POME FRUIT)

                        0,2

                        0,5

                        Tuffieħ

                        Lanġas

                        Sfarġel

                        Oħrajn

                                    (iv)

                                    FROTT TA’ L-GĦADMA

                        Berquq

                        0,2

                        2

                        Ċiras

                        0,5

                        0,3

                        Ħawħ (inklużin-nuċiprisk u ibridi simili)

                        0,2

                        2

                        Għanbaqar

                        0,5

                        0,3

                        Oħrajn

                        0,1  (*)

                        0,1  (*)

                                    (v)

                                    FROTT ŻGĦIR IMĠERREB BĦAL FRAWLI

                                    (a)

                                    Għeneb ta’ l-ikel u ta’ l-inbid

                        Għeneb ta’ l-ikel

                        0,3

                        0,1  (*)

                        Għeneb ta’ l-inbid

                        0,5

                        3

                                    (b)

                                    Frawli (mhux salvaġġ)

                        0,1  (*)

                        0,1  (*)

                                    (c)

                                    Frott tal-qasab (ħlief dak salvaġġ)

                        0,1  (*)

                        0,1  (*)

                        Tut

                        Dewberries

                        Loganberries

                        Tut

                        Oħrajn

                                    (d)

                                    Frott żgħir ieħor (ħlief dak salvaġġ)

                        0,1  (*)

                        0,1  (*)

                        Bilberries

                        Cranberries

                        Passolina (aħmar, iswed u abjad)

                        Gooseberries

                        Oħrajn

                                    (e)

                                    Berries u frott żgħir salvaġġ

                        0,1  (*)

                        0,1  (*)

                                    (vi)

                                    DIVERSI

                        0,1  (*)

                        0,1  (*)

                        Avocado

                        Banana

                        Tamal

                        Tin

                        Kiwi

                        Kumquats

                        Litchis

                        Mango

                        Żebbuġ

                        Papaya

                        Passion fruit

                        Ananas

                        Rummien

                        Oħrajn

                  2.   Ħxejjex, friski jew mhux imsajrin, iffriżati jew imnixxfin

                                    (i)

                                    ĦXEJJEX TAĦT FORMA TA’ TUBERI JEW EGĦRUQ

                        0,1  (*)

                        0,1  (*)

                        Pitrava zokkrija

                        Karrotti

                        Cassava

                        Krafes

                        Mustarda użata għaz-zalza

                        Qaqoċċ

                        Zunnarija bajda

                        Egħruq tat-tursin

                        Ravanell

                        Sassefrika

                        Patata ħelwa

                        Swedes

                        Pjanta tal-ġenus

                        Jam

                        Oħrajn

                                    (ii)

                                    ĦXEJJEX TAĦT FORMA TA’ BASAL

                        0,1  (*)

                        0,1  (*)

                        Tewm

                        Basal

                        Basal li jikber bħala għanqud jissejjaħ shallot

                        Basal li jissejjaħ Spring

                        Oħrajn

                                    (iii)

                                    ĦXEJJEX LI HUMA L-FROTTA TAL-PJANTA

                                    (a)

                                    Solanacea

                        Tadam

                        0,5

                        2

                        Bżar

                        Brunġiel

                        0,5

                        2

                        Okra

                        2

                        1

                        Oħrajn

                        0,1  (*)

                        0,1  (*)

                                    (b)

                                    Gherq tal-qara’ tal-fliexken - tal-qoxra li ma tittikilx

                        0,1  (*)

                        0,1  (*)

                        Ħjar

                        Pikles

                        Zukkini

                        Oħrajn

                                    (c)

                                    Gherq tal-qara’ tal-fliexken - tal-qoxra li ma tittikilx

                        0,1  (*)

                        0,3

                        Bettieħ

                        Ħxejjex li jissejħu squashes

                        Dullieħ

                        Oħrajn

                                    (d)

                                    Qamħ bil-qalba li fiha ħafna zokkor

                        0,1  (*)

                        0,1  (*)

                                    (iv)

                                    ĦXEJJEX BRASSICA

                                    (a)

                                    Brassica li tagħmel il-fjuri

                        0,1  (*)

                        0,1  (*)

                        Brokkli (inkluża il-Calabrese)

                        Pastard

                        Oħrajn

                                    (b)

                                    Brassica bir-ras

                        Kaboċċi ta’ Brussel

                        0,5

                        1

                        Kaboċċi tar-ras

                        Oħrajn

                        0,1  (*)

                        0,1  (*)

                                    (c)

                                    Brassica bil-weraq

                        0,1  (*)

                        0,1  (*)

                        Kaboċċi taċ-Ċina

                        Kale

                        Oħrajn

                                    (d)

                                    Qarabali

                        0,1  (*)

                        0,1  (*)

                                    (v)

                                    ĦXEJJEX LI JITTIEKLU L-WERAQ TAGĦHOM & ĦAXIX AROMATIKU FRISK

                        0,1  (*)

                        0,1  (*)

                                    (a)

                                    Ħass u simili

                        Krexxuni

                        Ħass tal-ħaruf

                        Ħass

                           Scarole (endive tal-werqa wiesa)

                        Oħrajn

                                    (b)

                                    Spinaċi u simili

                        Spinaċi

                        Weraq tal-pitravi

                        Oħrajn

                                    (c)

                                    Krexxuni ta’ l-ilma

                                    (d)

                                    Witloof

                                    (e)

                                    Ħxejjex aromatiċi

                        Maxxita

                        Kurrat salvaġġ

                        Tursin

                        Weraq tal-karfus

                        Oħrajn

                                    (vi)

                                    ĦXEJJEX LEGUMI (friski)

                        Fażola (bil-miżwed)

                        0,2

                        0,1  (*)

                        Fażola (mingħajr miżwed)

                        Fażola (bil-miżwed)

                        0,2

                        0,1  (*)

                        Piżelli(mingħajr miżwed)

                        Oħrajn

                        0,1  (*)

                        0,1  (*)

                                    (vii)

                                    ĦXEJJEX FORMA TA’ ZOKK (friski)

                        0,1  (*)

                        0,1  (*)

                        Asparagu

                        Kardun

                        Karfus

                        Bużbież

                        Qaqoċċa

                        Kurrat

                        Rabarbru

                        Oħrajn

                                    (viii)

                                    FAQQIEGĦ

                        0,1  (*)

                        0,1  (*)

                                    (a)

                                    Faqqiegħ ikkoltivat

                                    (b)

                                    Faqqiegħ salvaġġ

                                    3.

                                    ŻrieragĦ imnixxfin

                        0,1  (*)

                        0,1  (*)

                        Fażola

                        Għazz

                        Piżelli

                        Oħrajn

                  4.   Żjut ta’ ŻrieragĦ

                        Żerriegħa tal-kittien

                        Karawett

                        Żerriegħa tal-peprin

                        Ġulġlien

                        Żerriegħa tal-ġirasol

                        Żerriegħa tal-lift

                        Żerriegħa tas-soya

                        0,2

                        0,3

                        Żerriegħa tal-mustarda

                        Żerriegħa tal-qoton

                        Oħrajn

                        0,1  (*)

                        0,1  (*)

                                    5.

                                    Patata

                        0,1  (*)

                        0,1  (*)

                        Patata mhux misjura

                        Varjazzjonijiet ta’ patata

                                    6.

                                       TE (weraq imnixxef u zkuk, iffermentati jew mod ieħor, Camelia sinensis)

                        0,1  (*)

                        0,1  (*)

                                    7.

                                       ĦOPS (imnixxef), inkluż qmuħ tal-ħops u forma ta’ ħops fi trab mhux ikkonċentrat

                        0,1  (*)

                        0,1  (*)

            (*)  Tindika l-limitu ta’ isfel tad-determinazzjoni analitika.”


title: Direttiva tal-Kummissjoni 2010/85/UE tat- 2 ta' Diċembru 2010 li temenda d-Direttiva tal-Kunsill 91/414/KEE biex tinkludi l-fosfid taż-żingu bħala sustanza attiva u li temenda d-Deċiżjoni 2008/941/KE  Test b’relevanza għaż-ŻEE

text:
                  3.12.2010

                  MT

                  Il-Ġurnal Uffiċjali tal-Unjoni Ewropea

                  L 317/32

            DIRETTIVA TAL-KUMMISSJONI 2010/85/UE
      tat-2 ta' Diċembru 2010
      li temenda d-Direttiva tal-Kunsill 91/414/KEE biex tinkludi l-fosfid taż-żingu bħala sustanza attiva u li temenda d-Deċiżjoni 2008/941/KE
      (Test b’relevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat id-Direttiva tal-Kunsill 91/414/KEE tal-15 ta' Lulju 1991 li tikkonċerna t-tqegħid fis-suq ta' prodotti għall-protezzjoni tal-pjanti (1), u b’mod partikolari l-Artikolu 6(1) tagħha,
      Billi:

                  (1)

                  Ir-Regolamenti tal-Kummissjoni (KE) Nru 1112/2002 (2) u (KE) Nru 2229/2004 (3) jistipulaw ir-regoli dettaljati għall-implimentazzjoni tar-raba' stadju tal-programm ta' ħidma msemmi fl-Artikolu 8(2) tad-Direttiva 91/414/KEE u jistabbilixxu lista ta' sustanzi attivi li għandhom jiġu evalwati, bl-għan li jiġu possibbilment inklużi fl-Anness I tad-Direttiva 91/414/KEE. Dik il-lista tinkludi l-fosfid taż-żingu.

                  (2)

                  F'konformità mal-Artikolu 24e tar-Regolament (KE) Nru 2229/2004 l-applikant irtira l-appoġġ tiegħu għall-inklużjoni ta' dik is-sustanza attiva fl-Anness I tad-Direttiva 91/414/KEE fi żmien xahrejn mill-wasla tal-abbozz tar-rapport ta' stima. Konsegwentement, id-Deċiżjoni tal-Kummissjoni 2008/941/KE tat-8 ta' Diċembru 2008 dwar in-noninklużjoni ta' ċerti sustanzi attivi fl-Anness I tad-Direttiva tal-Kunsill 91/414/KEE u l-irtirar ta' awtorizzazzjonijiet għal prodotti għall-ħarsien tal-pjanti li fihom dawn is-sustanzi (4) kienet addottata għan-noninklużjoni tal-fosfid taż-żingu.

                  (3)

                  Skont l-Artikolu 6(2) tad-Direttiva 91/414/KEE n-notifikant oriġinali (minn hawn 'il quddiem l-applikant) ressaq applikazzjoni ġdida li titlob l-applikazzjoni tal-proċedura aċċellerata prevista fl-Artikoli minn 14 sa 19 tar-Regolament tal-Kummissjoni (KE) Nru 33/2008 tas-17 ta' Jannar 2008 li jistipula regoli dettaljati għall-applikazzjoni tad-Direttiva tal-Kunsill 91/414/KEE fir-rigward ta' proċedura regolari u aċċellerata għall-valutazzjoni ta' sustanzi attivi li kienu jagħmlu parti mill-programm ta' ħidma msemmi fl-Artikolu 8(2) ta' dik id-Direttiva iżda li ma ġewx inklużi fl-Anness I tagħha (5).

                  (4)

                  L-applikazzjoni tressqet lill-Ġermanja, li kienet inħatret bħala l-Istat Membru relatur permezz tar-Regolament (KE) Nru 2229/2004. Il-perjodu ta' żmien għall-proċedura aċċellerata ġie rispettat. L-ispeċifikazzjoni tas-sustanza attiva u l-utenti sostnuti huma l-istess kif kien is-suġġett tad-Deċiżjoni 2008/941/KE. L-applikazzjoni tikkonforma wkoll mar-rekwiżiti proċedurali u sostantivi li fadal tal-Artikolu 15 tar-Regolament (KE) Nru 33/2008.

                  (5)

                  Il-Ġermanja vvalutat id-dejta addizzjonali mressqa mill-applikant u ppreparat rapport addizzjonali. Din ikkomunikat dak ir-rapport lill-Awtorità Ewropea dwar is-Sigurtà fl-Ikel (minn hawn 'il quddiem “l-Awtorità”) u lill-Kummissjoni fl-20 ta' Lulju 2009. L-Awtorità kkomunikat ir-rapport addizzjonali lill-Istati Membri l-oħra u lill-applikant għall-kummenti u bagħtet il-kummenti li waslulha lill-Kummissjoni. Skont l-Artikolu 20(1) tar-Regolament (KE) Nru 33/2008 u fuq talba tal-Kummissjoni, l-Awtorità ppreżentat il-konklużjonijiet tagħha dwar il-fosfid taż-żingu lill-Kummissjoni fit-2 ta' Lulju 2010 (6). L-abbozz tar-rapport ta' valutazzjoni, ir-rapport addizzjonali u l-konklużjoni tal-Awtorità ġew irriveduti mill-Istati Membri u l-Kummissjoni fil-Kumitat Permanenti dwar il-Katina Alimentari u s-Saħħa tal-Annimali u ffinalizzati fit-28 ta' Ottubru 2010 fil-format tar-rapport ta' reviżjoni tal-Kummissjoni għall-fosfid taż-żingu.

                  (6)

                  Ħareġ ċar minn diversi eżamijiet li saru li l-prodotti għall-ħarsien tal-pjanti li fihom il-fosfid taż-żingu jistgħu jkunu mistennija jissodisfaw, b’mod ġenerali, ir-rekwiżiti stipulati fl-Artikolu 5(1) (a) u (b) tad-Direttiva 91/414/KEE, b’mod partikolari dwar l-użi tagħhom li ġew eżaminati u mniżżla fid-dettall fir-rapport ta' reviżjoni tal-Kummissjoni. Għaldaqstant, huwa xieraq li l-fosfid taż-żingu jiġi inkluż fl-Anness I biex jiġi assigurat li, fl-Istati Membri kollha, ikunu jistgħu jingħataw l-awtorizzazzjonijiet tal-prodotti għall-ħarsien tal-pjanti li fihom din is-sustanza attiva skont id-dispożizzjonijiet ta' dik id-Direttiva.

                  (7)

                  Għandu jitħalla jgħaddi perjodu raġonevoli qabel ma sustanza attiva tiġi inkluża fl-Anness I sabiex l-Istati Membri u l-partijiet interessanti jingħataw ċans jippreparaw irwieħhom sabiex jissodisfaw ir-rekwiżiti ġodda li jirriżultaw mill-inklużjoni.

                  (8)

                  Mingħajr ħsara għall-obbligazzjonijiet stipulati fid-Direttiva 91/414/KEE konsegwenza tal-inklużjoni tas-sustanzi attivi fl-Anness I, l-Istati Membri għandhom jingħataw perjodu ta' sitt xhur wara l-inklużjoni biex jirrevedu l-awtorizzazzjonijiet eżistenti ta' prodotti għall-ħarsien tal-pjanti li fihom il-fosfid taż-żingu sabiex jaċċertaw li r-rekwiżiti stipulati fid-Direttiva 91/414/KEE, b’mod partikolari fl-Artikolu 13 tagħha u l-kondizzjonijiet relevanti stipulati fl-Anness I, jiġu sodisfatti. L-Istati Membri għandhom ivarjaw, ibiddlu jew jirtiraw, skont kif ikun meħtieġ, l-awtorizzazzjonijiet eżistenti, skont id-dispożizzjonijiet tad-Direttiva 91/414/KEE. B'deroga mill-iskadenza msemmija hawn fuq, għandu jiġi pprovdut perjodu itwal għas-sottomissjoni u l-valutazzjoni tal-fajl sħiħ tal-Anness III ta' kull prodott għall-protezzjoni tal-pjanti għal kull użu maħsub skont il-prinċipji uniformi stabbiliti fid-Direttiva 91/414/KEE.

                  (9)

                  L-esperjenza miksuba minn inklużjonijiet preċedenti fl-Anness I tad-Direttiva 91/414/KEE ta' sustanzi attivi vvalutati fil-qafas tar-Regolament tal-Kummissjoni (KEE) Nru 3600/92 tal-11 ta' Diċembru 1992 li jistabbilixxi r-regoli dettaljati għall-implimentazzjoni tal-ewwel stadju tal-programm ta' xogħol imsemmi fl-Artikolu 8(2) tad-Direttiva tal-Kunsill 91/414/KEE li jittratta dwar it-tqegħid fis-suq ta' prodotti għall-protezzjoni tal-pjanti (7) uriet li jistgħu jinħolqu diffikultajiet fl-interpretar tal-obbligi ta' dawk li għandhom f’idhom awtorizzazzjonijiet eżistenti b’rabta mal-aċċess għad-dejta. Għalhekk, sabiex jiġu evitati iktar diffikultajiet, jidher li huwa meħtieġ li d-dmirijiet tal-Istati Membri jiġu ċċarati, speċjalment id-dmir li jivverifikaw li d-detentur ta' awtorizzazzjoni jkollu x'juri li għandu aċċess għal fajl li jissodisfa r-rekwiżiti tal-Anness II ta' dik id-Direttiva. Madankollu, din il-kjarifika ma timponix xi obbligi ġodda fuq l-Istati Membri jew dawk li għandhom l-awtorizzazzjonijiet, meta mqabbla mad-direttivi li ġew adottati sal-ġurnata preżenti li jemendaw l-Anness I.

                  (10)

                  Għaldaqstant, huwa xieraq li d-Direttiva 91/414/KEE tiġi emendata skont dan.

                  (11)

                  Id-Deċiżjoni 2008/941/KE dwar in-noninklużjoni ta' ċerti sustanzi attivi fl-Anness I tad-Direttiva 91/414/KEE u l-irtirar ta' awtorizzazzjonijiet għal prodotti għall-ħarsien tal-pjanti li fihom dawn is-sustanzi tipprovdi għan-noninklużjoni tal-fosfid taż-żingu u l-irtirar ta' awtorizzazzjoni għal prodotti għall-ħarsien tal-pjanti li fihom dik is-sustanza sal-31 ta' Diċembru 2011. Hemm bżonn li titħassar il-linja li tikkonċerna l-fosfid taż-żingu fl-Anness ta' dik id-Deċiżjoni.

                  (12)

                  Huwa għalhekk meħtieġ li tiġi emendata d-Deċiżjoni 2008/941/KE skont dan.

                  (13)

                  Il-miżuri pprovduti f’din id-Direttiva huma skont l-opinjoni tal-Kumitat Permanenti fuq il-Katina Alimentari u s-Saħħa tal-Annimali,

            ADOTTAT DIN ID-DIRETTIVA:
      Artikolu 1
      L-Anness I tad-Direttiva 91/414/KEE huwa emendat kif stipulat fl-Anness ta' din id-Direttiva.
      Artikolu 2
      Il-linja li tikkonċerna l-fosfid taż-żingu fl-Anness tad-Deċiżjoni 2008/941/KE titħassar.
      Artikolu 3
      L-Istati Membri għandhom jadottaw u jippubblikaw sa mhux aktar tard mill-31 ta' Ottubru 2011, il-liġijiet, ir-regolamenti u d-dispożizzjonijiet amministrattivi meħtieġa biex jikkonformaw ma' din id-Direttiva. Huma għandhom minnufih jikkomunikaw lill-Kummissjoni t-test ta' dawk id-dispożizzjonijiet, kif ukoll tabella ta' korrelazzjoni bejn dawk id-dispożizzjonijiet u din id-Direttiva.
      Huma għandhom japplikaw dawn id-dispożizzjonijiet mill-1 ta' Novembru 2011.
      Meta l-Istati Membri jadottaw dawk id-dispożizzjonijiet, dawn għandhom jinkludu referenza għal din id-Direttiva jew ikunu akkumpanjati b’referenza bħal din fl-okkażjoni tal-pubblikazzjoni uffiċjali tagħhom. L-Istati Membri għandhom jistabbilixxu kif għandha ssir din ir-referenza.
      Artikolu 4
      1.   L-Istati Membri għandhom, b’konformità mad-Direttiva 91/414/KEE u fejn hu meħtieġ, jemendaw jew jirtiraw awtorizzazzjonijiet eżistenti għall-prodotti għall-ħarsien tal-pjanti li fihom il-fosfid taż-żingu bħala sustanza attiva sal-1 ta' Novembru 2011.
      Sa dik id-data huma għandhom b’mod partikolari jivverifikaw li l-kundizzjonijiet fl-Anness I tad-Direttiva li jikkonċernaw il-fosfid taż-żingu, bl-eċċezzjoni ta' dawk identifikati fil-parti B tar-referenza li tikkonċerna dik is-sustanza attiva, u li d-detentur tal-awtorizzazzjoni jkollu f’idejh, jew li jkollu aċċess għal, dossier li jissodisfa r-rekwiżiti tal-Anness II ta' dik id-Direttiva skont il-kundizzjonijiet tal-Artikolu 13 ta' dik id-Direttiva.
      2.   B’deroga mill-paragrafu 1, għal kull prodott awtorizzat għall-ħarsien tal-pjanti li fih il-fosfid taż-żingu bħala l-unika sustanza attiva jew inkella bħala waħda minn diversi sustanzi attivi li jkunu lkoll elenkati fl-Anness I tad-Direttiva 91/414/KEE sa mhux aktar tard mit-30 ta' April 2011, l-Istati Membri għandhom jerġgħu jivvalutaw il-prodott skont il-prinċipji uniformi stipulati fl-Anness VI tad-Direttiva 91/414/KEE, fuq il-bażi ta' dossier li jissodisfa r-rekwiżiti tal-Anness III ta' dik id-Direttiva u billi titqies il-parti B tal-annotazzjoni fl-Anness I ta' dik id-Direttiva li tikkonċerna l-fosfid taż-żingu. Fuq il-bażi ta' din il-valutazzjoni, huma għandhom jistabbilixxu jekk il-prodott jissodisfax il-kundizzjonijiet stabbiliti fl-Artikolu 4(1)(b), (c), (d) u (e) tad-Direttiva 91/414/KEE.
      Wara li jiġi stabbilit dan, l-Istati Membri għandhom:

                  (a)

                  fil-każ ta' prodott li jkun fih il-fosfid taż-żingu bħala l-unika sustanza attiva, fejn meħtieġ, jemendaw jew jirtiraw l-awtorizzazzjoni sa mhux aktar tard mit-30 ta' April 2015; jew

                  (b)

                  fil-każ ta' prodott li jkun fih il-fosfid taż-żingu bħala wieħed minn numru ta' sustanzi attivi, meta meħtieġ, jemendaw jew jirtiraw l-awtorizzazzjoni, sat-30 ta' April 2015 jew sad-data ffissata għal din l-emenda jew dan l-irtirar fid-Direttiva jew id-Direttivi rispettivi li jkunu żiedu s-sustanza jew is-sustanzi relevanti fl-Anness I tad-Direttiva 91/414/KEE, liema minnhom tkun l-aħħar.

            Artikolu 5
      Din id-Direttiva għandha tidħol fis-seħħ fl-1 ta' Mejju 2011.
      Artikolu 6
      Din id-Direttiva hija indirizzata lill-Istati Membri.

         Magħmul fi Brussell, it-2 ta’ Diċembru 2010.

               Għall-Kummissjoni

               Il-President

            José Manuel BARROSO

         (1)  ĠU L 230, 19.8.1991, p. 1.

         (2)  ĠU L 168, 27.6.2002, p. 14.

         (3)  ĠU L 379, 24.12.2004, p. 13.

         (4)  ĠU L 335, 13.12.2008, p. 91.

         (5)  ĠU L 15, 18.1.2008, p. 5.

         (6)  L-Awtorità Ewropea dwar is-Sigurtà fl-Ikel; Conclusion on the peer review of the pesticide risk assessment of the active substance azimsulfuron. Il-Ġurnal tal-EFSA 2010; 8(7):1671. [48pp].doi:10.2903/j.efsa.2010.1671. Disponibbli onlajn fuq: www.efsa.europa.eu

         (7)  ĠU L 366, 15.12.1992, p. 10.

         ANNESS
         L-annotazzjoni li ġejja għandha tiġi miżjuda fl-aħħar tat-tabella fl-Anness I tad-Direttiva 91/414/KE:

                        Nru

                        Isem Komuni, Numri ta’ Identifikazzjoni

                        Isem skont l-IUPAC

                        Purità (*)

                        Dħul fis-seħħ

                        Skadenza tal-inklużjoni

                        Dispożizzjonijiet speċifiċi

                        “319

                        Fosfid taż-żingu
                        Nru CAS: 1314-84-7
                        Nru CIPAC: 69

                           Difosfid tat-triżingu

                        ≥ 800 g/kg

                        L-1 ta’ Mejju 2011

                        It-30 ta’ April 2021

                        PARTI A
                        Jistgħu jkunu awtorizzati l-użi biss bħala bħala rodentiċidju fil-forma ta’ lixki lesti fi stazzjonijiet tal-lixki jew lokazzjonijiet fil-mira.
                        PARTI B
                        Għall-implimentazzjoni tal-prinċipji uniformi tal-Anness VI, għandhom jitqiesu l-konklużjonijiet tar-rapport ta’ reviżjoni dwar il-fosfid taż-żingu, u b'mod partikolari l-Appendiċi I u II tiegħu, kif iffinalizzati mill-Kumitat Permanenti dwar il-Katina Alimentari u s-Saħħa tal-Annimali fit-28 ta’ Ottubru 2010.
                        F’din il-valutazzjoni ġenerali l-Istati Membri jridu joqogħdu partikolarment attenti għal dan li ġej:

                                    —

                                    għall-protezzjoni ta’ organiżmi mhux fil-mira. Skont il-każ, għandhom ikunu applikati miżuri li jnaqqsu r-riskju, u dan b'mod partikolari biex ikun evitat it-tifrix tal-lixki fejn tkun ġiet ikkonsmata biss parti mill-kontenut.”

            (*)  Aktar dettalji dwar l-identità u l-ispeċifikazzjoni tas-sustanza attiva huma provduti fir-rapport tar-reviżjoni.


title: Direttiva tal-Kummissjoni 2010/90/UE tas- 7 ta' Diċembru 2010 li temenda d-Direttiva tal-Kunsill 91/414/KEE biex tiġi inkluża l-piridaben bħala sustanza attiva u li temenda d-Deċiżjoni 2008/934/KE  Test b’relevanza għaż-ŻEE

text:
               8.12.2010

               MT

               Il-Ġurnal Uffiċjali tal-Unjoni Ewropea

               L 322/38

         DIRETTIVA TAL-KUMMISSJONI 2010/90/UE
   tas-7 ta' Diċembru 2010
   li temenda d-Direttiva tal-Kunsill 91/414/KEE biex tiġi inkluża l-piridaben bħala sustanza attiva u li temenda d-Deċiżjoni 2008/934/KE
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 91/414/KEE tal-15 ta’ Lulju 1991 li tikkonċerna t-tqegħid fis-suq ta’ prodotti għall-protezzjoni tal-pjanti (1), u b'mod partikolari l-Artikolu 6(1) tagħha,
   Billi:

               (1)

               Ir-Regolamenti tal-Kummissjoni (KE) Nru 451/2000 (2) u (KE) Nru 1490/2002 (3) jistipulaw regoli dettaljati għall-implimentazzjoni tat-tieni u t-tielet stadji tal-programm tax-xogħol imsemmi fl-Artikolu 8(2) tad-Direttiva tal-Kunsill 91/414/KEE u jistabbilixxu lista ta’ sustanzi attivi li għandhom jiġu vvalutati, bl-għan tal-inklużjoni possibbli tagħhom fl-Anness I għad-Direttiva 91/414/KEE. Dik il-lista kienet tinkludi il-piridaben.

               (2)

               B'konformità mal-Artikolu 11e tar-Regolament (KE) Nru 1490/2002, l-applikant irtira l-appoġġ tiegħu għall-inklużjoni ta’ din is-sustanza attiva fl-Anness I għad-Direttiva 91/414/KEE fi żmien xahrejn mill-wasla tal-abbozz tar-rapport tal-valutazzjoni. B'riżultat ta’ dan, id-Deċiżjoni tal-Kummissjoni 2008/934/KE tal-5 ta’ Diċembru 2008 dwar in-noninklużjoni ta’ ċerti sustanzi attivi fl-Anness I tad-Direttiva tal-Kunsill 91/414/KEE u l-irtirar tal-awtorizzazzjonijiet għal prodotti għall-ħarsien tal-pjanti li fihom dawn is-sustanzi (4) ġiet applikata rigward in-noninklużjoni tal-piridaben.

               (3)

               Skont l-Artikolu 6(2) tad-Direttiva 91/414/KEE n-notifikant oriġinali (minn hawn 'il quddiem “l-applikant”) ressaq applikazzjoni ġdida li titlob l-applikazzjoni tal-proċedura aċċelerata prevista fl-Artikoli 14 sa 19 tar-Regolament tal-Kummissjoni (KE) Nru 33/2008 tas-17 ta’ Jannar 2008 li jistipula regoli dettaljati għall-applikazzjoni tad-Direttiva tal-Kunsill 91/414/KEE fir-rigward ta’ proċedura regolari u aċċellerata għall-valutazzjoni ta’ sustanzi attivi li kienu jagħmlu parti mill-programm ta’ ħidma msemmi fl-Artikolu 8(2) ta’ dik id-Direttiva iżda li ma ġewx inklużi fl-Anness I tagħha (5).

               (4)

               L-applikazzjoni tressqet lill-Pajjiżi Baxxi, li kienu nħatru bħala l-Istat Membru relatur permezz tar-Regolament (KE) Nru 451/2000. Il-perjodu ta’ żmien għall-proċedura aċċellerata ġie rispettat. L-ispeċifikazzjoni tas-sustanza attiva u l-użi sostnuti huma l-istess kif kien is-suġġett tad-Deċiżjoni 2008/934/KE. L-applikazzjoni tikkonforma wkoll mar-rekwiżiti proċedurali u sostantivi li fadal tal-Artikolu 15 tar-Regolament (KE) Nru 33/2008.

               (5)

               Il-Pajjiżi l-Baxxi vvalutaw id-dejta addizzjonali mressqa mill-applikant u ppreparaw rapport addizzjonali. Bagħtu dan ir-rapport lill-Awtorità Ewropea dwar is-Sigurtà fl-Ikel (minn hawn 'il quddiem “l-Awtorità”) u lill-Kummissjoni fil-15 ta’ Ġunju 2009. L-Awtorità kkomunikat ir-rapport ta’ valutazzjoni lill-applikant u lill-Istati Membri kollha u bagħtet il-kummenti li waslulha lill-Kummissjoni. B'konformità mal-Artikolu 20(1) tar-Regolament (KE) Nru 33/2008 u fuq talba tal-Kummissjoni, l-Awtorità ppreżentat il-konklużjoni tagħha fuq il-piridaben lill-Kummissjoni fit-28 ta’ Mejju 2010 (6). L-abbozz tar-rapport ta’ valutazzjoni, ir-rapport addizzjonali u l-konklużjoni tal-Awtorità ġew riveduti mill-Istati Membri u mill-Kummissjoni fil-Kumitat Permanenti dwar il-Katina Alimentari u s-Saħħa tal-Annimali, u ġew iffinalizzati fit-28 ta’ Ottubru 2010 fil-format tar-rapport ta’ reviżjoni għall-piridaben tal-Kummissjoni.

               (6)

               Ħareġ ċar minn diversi eżamijiet li saru li l-prodotti għall-ħarsien tal-pjanti li fihom il-piridaben huma mistennija jissodisfaw, b'mod ġenerali, ir-rekwiżiti stipulati fl-Artikolu 5(1) (a) u (b) tad-Direttiva 91/414/KEE, b'mod partikolari dwar l-użi tagħhom li ġew eżaminati u mniżżla fid-dettall fir-rapport ta’ reviżjoni tal-Kummissjoni. Għaldaqstant, huwa xieraq li l-piridaben tiġi inkluża fl-Anness I biex ikun żgurat li, fl-Istati Membri kollha, ikunu jistgħu jingħataw l-awtorizzazzjonijiet tal-prodotti għall-ħarsien tal-pjanti li fihom din is-sustanza skont id-dispożizzjonijiet ta’ din id-Direttiva.

               (7)

               Bla ħsara għal din il-konklużjoni, jixraq li jinkiseb iktar tagħrif dwar ċerti punti speċifiċi. L-Artikolu 6(1) tad-Direttiva 91/414/KE jistipula li l-inklużjoni ta’ sustanza fl-Anness I tista' tkun suġġetta għal xi kundizzjonijiet. Għalhekk jixraq li l-applikant jintalab jippreżenta aktar tagħrif li jikkonferma r-riżultati tal-valutazzjoni tar-riskju abbażi tal-iżjed tagħrif xjentifiku riċenti dwar il-kuntatt mal-metaboliti W-1 u B-3 tal-fotoliżi akkwea, dwar ir-riskju fuq medda twila ta’ żmien għall-mammiferi, u dwar il-valutazzjoni tar-reżidwi li jinħallu fix-xaħam.

               (8)

               Għandu jitħalla jgħaddi perjodu raġonevoli qabel ma tiġi inkluża sustanza attiva fl-Anness I biex l-Istati Membri u l-partijiet interessati jingħataw ċans jippreparaw irwieħhom biex jissodisfaw ir-rekwiżiti l-ġodda li jirriżultaw mill-inklużjoni.

               (9)

               Mingħajr ħsara għall-obbligazzjonijiet stipulati fid-Direttiva 91/414/KEE konsegwenza tal-inklużjoni tas-sustanzi attivi fl-Anness I, l-Istati Membri għandhom jingħataw perjodu ta’ sitt xhur wara l-inklużjoni biex jirrevedu l-awtorizzazzjonijiet eżistenti ta’ prodotti għall-ħarsien tal-pjanti li fihom il-piridaben biex jaċċertaw li r-rekwiżiti stipulati fid-Direttiva 91/414/KEE, b'mod partikolari fl-Artikolu 13 tagħha, u l-kondizzjonijiet rilevanti stipulati fl-Anness I, jiġu sodisfatti. L-Istati Membri għandhom ivarjaw, ibiddlu jew jirtiraw, kif ikun meħtieġ, l-awtorizzazzjonijiet eżistenti, skont id-dispożizzjonijiet tad-Direttiva 91/414/KEE. Permezz ta’ deroga mill-iskadenza stabbilita hawn fuq, għandu jingħata perjodu itwal għall-preżentazzjoni u l-valutazzjoni tal-fajl sħiħ tal-Anness III dwar kull prodott għall-ħarsien tal-pjanti għal kull użu maħsub skont il-prinċipji uniformi stipulati fid-Direttiva 91/414/KEE.

               (10)

               L-esperjenza miksuba minn inklużjonijiet preċedenti fl-Anness I għad-Direttiva 91/414/KEE ta’ sustanzi attivi vvalutati fil-qafas tar-Regolament tal-Kummissjoni (KEE) Nru 3600/92 tal-11 ta’ Diċembru 1992 li jistabbilixxi r-regoli dettaljati għall-implimentazzjoni tal-ewwel stadju tal-programm ta’ xogħol imsemmi fl-Artikolu 8(2) tad-Direttiva tal-Kunsill 91/414/KEE li jittratta dwar it-tqegħid fis-suq ta’ prodotti għall-protezzjoni tal-pjanti (7), uriet li jistgħu jinħolqu d-diffikultajiet fl-interpretazzjoni tal-obbligi ta’ dawk li għandhom f'idhom awtorizzazzjonijiet eżistenti b'rabta mal-aċċess għad-dejta. Għalhekk, biex jiġu evitati iktar diffikultajiet, jidher li huwa meħtieġ li d-dmirijiet tal-Istati Membri jiġu ċċarati, speċjalment id-dmir li jivverifikaw li d-detentur ta’ awtorizzazzjoni jkollu x'juri li għandu aċċess għal fajl li jissodisfa r-rekwiżiti tal-Anness II ta’ din id-Direttiva. Madankollu, din il-kjarifika ma timponix xi obbligi ġodda fuq l-Istati Membri jew dawk li għandhom l-awtorizzazzjonijiet, meta mqabbla mad-direttivi li ġew adottati sal-ġurnata preżenti li jemendaw l-Anness I.

               (11)

               Għalhekk jixraq li tiġi emendata d-Direttiva 91/414/KEE skont dan.

               (12)

               Id-Deċiżjoni 2008/934/KE tipprevedi li l-piridaben ma tkunx inkluża u li l-awtorizzazzjonijiet għall-prodotti għall-ħarsien tal-pjanti li fihom din is-sustanza jkunu rtirati sal-31 ta’ Diċembru 2011. Jeħtieġ li tiġi mħassra l-linja dwar il-piridaben fl-Anness għal din id-Deċiżjoni.

               (13)

               Huwa għalhekk meħtieġ li tiġi emendata d-Deċiżjoni 2008/934/KE skont dan.

               (14)

               Il-miżuri stipulati f'din id-Direttiva huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali,

         ADOTTAT DIN ID-DIRETTIVA:
   Artikolu 1
   L-Anness I għad-Direttiva 91/414/KEE huwa emendat kif stipulat fl-Anness għal din id-Direttiva.
   Artikolu 2
   Il-linja dwar il-piridaben fl-Anness għad-Deċiżjoni 2008/934/KE hija mħassra.
   Artikolu 3
   Sa mhux aktar tard mill-31 ta’ Ottubru 2011, l-Istati Membri għandhom jaddottaw u jippubblikaw il-liġijiet, ir-regolamenti u d-dispożizzjonijiet amministrattivi meħtieġa biex jikkonformaw ma’ din id-Direttiva. Huma għandhom minnufih jikkomunikaw lill-Kummissjoni t-test ta’ dawk id-dispożizzjonijiet, kif ukoll tabella ta’ korrelazzjoni bejn dawk id-dispożizzjonijiet u din id-Direttiva.
   Huma għandhom japplikaw dawn id-dispożizzjonijiet mill-1 ta’ Novembru 2011.
   Meta l-Istati Membri jadottaw dawn id-dispożizzjonijiet, dawn għandhom jinkludu referenza għal din id-Direttiva jew ikunu akkumpanjati minn din ir-referenza fil-ħin tal-pubblikazzjoni uffiċjali tagħhom. L-Istati Membri għandhom jiddeterminaw kif għandha ssir din ir-referenza.
   Artikolu 4
   1.   L-Istati Membri għandhom, b'konformità mad-Direttiva 91/414/KEE u fejn hu meħtieġ, jemendaw jew jirtiraw l-awtorizzazzjonijiet eżistenti għall-prodotti għall-ħarsien tal-pjanti li fihom il-piridaben bħala sustanza attiva sal-1 ta’ Novembru 2011.
   Sa dik id-data huma għandhom b'mod partikolari jivverifikaw li l-kundizzjonijiet fl-Anness I għad-Direttiva li jikkonċernaw il-piridaben ikunu sodisfatti, bl-eċċezzjoni ta’ dawk identifikati fil-parti B tar-referenza li tikkonċerna din is-sustanza attiva; u li d-detentur tal-awtorizzazzjoni jkollu f'idejh dossier, jew inkella jkollu aċċess għalih, li jissodisfa r-rekwiżiti tal-Anness II ta’ din id-Direttiva skont il-kundizzjonijiet tal-Artikolu 13 ta’ din id-Direttiva.
   2.   B'deroga mill-paragrafu 1, għal kull prodott awtorizzat għall-ħarsien tal-pjanti li fih il-piridaben bħala l-unika sustanza attiva jew inkella bħala waħda minn bosta sustanzi attivi li jkunu lkoll elenkati fl-Anness I għad-Direttiva 91/414/KEE sa mhux aktar tard mit-30 ta’ April 2011, l-Istati Membri għandhom jivvalutaw mill-ġdid il-prodott skont il-prinċipji uniformi previsti fl-Anness VI għad-Direttiva 91/414/KEE, abbażi ta’ fajl li jissodisfa r-rekwiżiti tal-Anness III ta’ din id-Direttiva u billi titqies il-parti B tal-annotazzjoni fl-Anness I għal din id-Direttiva li tikkonċerna l-piridaben. Abbażi ta’ dik il-valutazzjoni, għandhom jiddeterminaw jekk il-prodott jissodisfax il-kundizzjonijiet stabbiliti fl-Artikolu 4(1)(b), (c), (d) u (e) tad-Direttiva 91/414/KEE.
   Wara li dan jiġi ddeterminat, l-Istati Membri għandhom:

               (a)

               fil-każ ta’ prodott li jkun fih il-piridaben bħala l-unika sustanza attiva, fejn meħtieġ, jemendaw jew jirtiraw l-awtorizzazzjoni sa mhux iktar tard mit-30 ta’ April 2015; jew

               (b)

               fil-każ ta’ prodott li jkun fih il-piridaben bħala waħda minn numru ta’ sustanzi attivi, jemendaw jew jirtiraw l-awtorizzazzjoni, kif meħtieġ, sat-30 ta’ April 2015 jew sad-data ffissata għal din l-emenda jew dan l-irtirar fid-Direttiva jew id-Direttivi rispettivi li żiedu s-sustanza jew is-sustanzi rilevanti fl-Anness I għad-Direttiva 91/414/KEE, skont liema minnhom tkun l-aktar riċenti.

         Artikolu 5
   Din id-Direttiva għandha tidħol fis-seħħ fl-1 ta’ Mejju 2011.
   Artikolu 6
   Din id-Direttiva hija indirizzata lill-Istati Membri.

      Magħmul fi Brussell, is-7 ta’ Diċembru 2010.

            Għall-Kummissjoni

            Il-President

         José Manuel BARROSO

      (1)  ĠU L 230, 19.8.1991, p. 1.

      (2)  ĠU L 55, 29.2.2000, p. 25.

      (3)  ĠU L 224, 21.8.2002, p. 23.

      (4)  ĠU L 333, 11.12.2008, p. 11.

      (5)  ĠU L 15, 18.1.2008, p. 5.

      (6)  L-Awtorità Ewropea dwar is-Sigurtà fl-Ikel; Conclusion on the peer review of the pesticide risk assessment of the active substance pyridaben. The EFSA JOURNAL 2010; 8(6):1632. [70 pp.]. doi:10.2903/j.efsa.2010.1632. Disponibbli fl-internet: www.efsa.europa.eu

      (7)  ĠU L 366, 15.12.1992, p. 10.

      ANNESS
      L-annotazzjoni li ġejja għandha tiġi miżjuda fl-aħħar tat-tabella fl-Anness I għad-Direttiva 91/414/KEE.

                     Nru

                     Isem Komuni, Numri ta' Identifikazzjoni

                     Isem skont il-IUPAC

                     Purità (1)

                     Dħul fis-seħħ

                     Skadenza tal-inklużjoni

                     Dispożizzjonijiet speċifiċi

                     “318

                     Piridaben
                     Nru CAS: 96489-71-3

                     Nru CIPAC: 583

                     2-terz-butil-5-(4-terz-butilbenżiltijo)-4-kloropirididażin-3(2H)-on

                     > 980 g/kg

                     l-1 ta' Mejju 2011

                     it-30 ta' April 2021

                     PARTI A
                     Jistgħu jiġu awtorizzati biss l-użi bħala insettiċidi u akariċidi.
                     PARTI B
                     Għall-implimentazzjoni tal-prinċipji uniformi tal-Anness VI, għandhom jitqiesu l-konklużjonijiet tar-rapport ta' reviżjoni dwar il-piridaben, u b'mod partikolari l-Appendiċi I u II tiegħu, kif iffinalizzati mill-Kumitat Permanenti dwar il-Katina Alimentari u s-Saħħa tal-Annimali fit-28 ta' Ottubru 2010.
                     F'din il-valutazzjoni ġenerali l-Istati Membri jridu joqogħdu partikolarment attenti dwar dan li ġej:

                                 —

                                 is-sikurezza tal-operaturi u jiżguraw li l-kundizzjonijiet tal-użu jippreskrivu l-użu ta' tagħmir ta' protezzjoni personali fejn xieraq;

                                 —

                                 ir-riskju għall-organiżmi akkwatiċi, l-għasafar u l-mammiferi.

                                 —

                                 ir-riskju għall-artropodi li mhumiex fil-mira, inklużi n-naħal.

                           Il-kundizzjonijiet għall-awtorizzazzjoni għandhom jinkludu miżuri ta' mitigazzjoni u għandhom jinbdew programmi ta' sorveljanza biex tiġi vverifikata l-esponiment reali tan-naħal għall-piridaben f'żoni fejn dawn in-naħal l-iżjed ifittxu l-ikel, jew fejn jinżammu l-iżjed minn dawk li jrabbu n-naħal, skont kif ikun rilevanti.
                     L-Istati Membri kkonċernati għandhom jitolbu li jitressaq tagħrif ta' konferma rigward:

                                 —

                                 ir-riskji għall-korpi tal-ilma mill-esponiment għall-metaboliti W-1 u B-3 tal-fotoliżi akkwea,

                                 —

                                 ir-riskju potenzjali għall-mammiferi fuq medda twila ta' żmien,

                                 —

                                 il-valutazzjoni ta' reżidwi li jinħallu fix-xaħam.

                           Għandhom jiżguraw li l-applikant jipprovdi dan it-tagħrif konfermatorju lill-Kummissjoni sat-30 ta' April 2013.”

         (1)  Jinsabu aktar dettalji dwar l-identità u l-ispeċifikazzjoni tas-sustanza attiva fir-rapport ta' reviżjoni.